text:
मनुस्मृति मे विवाहक ८ प्रकार कहल गेल अछि। जाहि मे तीन तरहक विवाह केँ खराब मानल जाइछ। असुर, राक्षस एवं पैशाच – विवाहक ई तीन प्रकार केँ मनुस्मृति मे नीक नहि कहल गेल अछि। आउ, देखी आर कोन-कोन तरहक विवाह आ केना-केना होइत अछि।
१. असुर विवाह कि थिक?
असुर विवाह मे कन्याक परिजन केँ मूल्य दय केँ कन्या कीनल जाइत छैक। कन्याक सहमति बिना विवाह करा देल जाइत छैक। एहि तरह सँ कयल गेल विवाह केँ असुर विवाह कहल जाइत अछि।
२. राक्षस विवाह केकरा कहल गेल अछि?
कन्या केँ बहला-फुसला या फेर अपहरण कय केँ जबरदस्ती विवाह करब राक्षस विवाह कहाइत अछि। पुराण मे कन्याक अपहरण कय केँ विवाह करेबाक कतेको कथा-गाथा भेटैत अछि। हलांकि एकरा नीक नहि मानल गेल अछि। भीष्म द्वारा काशीक राजकुमारी लोकनि केँ एहि रीति सँ हस्तिनापुर केर राजकुमार सँ विवाह करायल गेल छल।
३. पैशाच विवाह केहेन होइत छैक?
जबरदस्ती या बेहोशीक हालात मे कन्या सँ संबंध बनाकय ओकरा सँ विवाह करब पैशाच विवाह कहाइत अछि। मनुस्मृति मे एहि विवाह केँ सब सँ खराब रीति कहल गेल अछि।
४. ब्रह्म विवाहः विवाहक सब सँ नीक रीति!
मनुस्मृति मे ब्रह्म विवाह केँ सब सँ नीक कहल गेल अछि। एहि मे दूल्हा आ दुल्हन समेत दुनूक परिजन लोकनिक सहमति भेलाक बाद कन्या दान कय केँ विवाह संपन्न करा देल जाइछ। एहि विवाह मे सब प्रकारक वैदिक रीति-रिवाज आ नियमादिक पालन कयल जाइत अछि।
५. देव विवाह
ब्रह्म विवाह सँ मिलैत-जुलैत देव-विवाह होइछ। एहि मे कोनो ज्ञानी आ संस्कारी व्यक्तिक संग कन्याक सहमति सँ वैदिक रीति सँ विवाह संपन्न कयल जाइछ।
६. आर्श विवाह
आर्श विवाह बेसीतर आदिवासी समुदाय मे कयल जाइछ। एतय वर पक्ष केर लोक कन्याक पिता केँ विवाह करबाक लेल गाय दान करैत अछि। पिता वर केर संग अपन कन्याक विवाह करा दैत अछि। एहि विवाह केँ आर्श विवाह कहल जाइछ लेकिन आब गाय केर जगह मूल्य देनाय प्रचलित अछि।


c: text/html

text:
वाशिंगटन। मादा भू्रण हत्या आ दहेज हत्या पर रोक लगेबा क रिकार्ड कए लकए बिहार क एकटा गाम क तारीफ चाहे भारत मे नहि भ रहल अछि, मुदा अमेरिका मे एकर धूम बचल अछि। अमेरिका क एकटा शीर्ष अधिकारी कहला अछि जे विवाह क लेल एकटा न्यूनतम आयु क निर्धारण लेल विभिन्न देश कए कानून लागू करबाक चाही आ एहि लेल बिहारक एकटा गाम स प्रेरणा लेबाक चाही। वैश्विक महिला मुद्दा पर दूत मेलान वरवीयर बाल विवाह पर एकटा कार्यक्रम क दौरान टॉम लैंटोस मानवाधिकार आयोग क संग विचार-विमर्श क दौरान कहलथि जे भारत क बिहार राज्य क एकटा गाम धारहारा क निवासी लड़की क जन्म पर आम क एकटा गाछ रोपैत छथि। इ गाछ 18 साल बाद लड़की क विवाह स जुड़ल खर्च क वहन करैत अछि।
ओ कहला जे साधारण सन इ उपाय लड़की स जुड़ल वित्तीय समस्या स निपटबा मे काज अबैत अछि आ एकर शानदार नतीजा सामने आएल अछि। वरवीयर कहलथि जे एकटा एहन राज्य मे जतए दहेज क कारण मौत क सर्वाधिक मामले सामने अबैत छल, ओहि राज्य क एहि गांव मे मादा भू्रण हत्या बा दहेज क कारण मौत क एकटा मामला सामने नहि आयल अछि। वरवीयर कहलथि जे पहिने स मौजूद विकास एजेंडा पर काज करबाक अलावा, समुदाय मे लड़की क महत्व कए बढ़ेबा लेल सेहो प्रयास करबाक चाही।

robotstxt: allowed

filter: keep


text:
नेपाल भारत डेभलपमेन्ट फोरमके अध्यक्षमे निर्मला रिजाल
पहुरा समाचारदाता
धनगढी, २९ भदौ । नेपाल भारत डेभलपमेन्ट फोरम कैलालीके अध्यक्षमे निर्मला रिजाल चयन हुइल बाटी ।
शनिच्चरके धनगढीमे हुइल बैठकसे रिजालहे अध्यक्षमे चयन कैटी अन्य कार्यसमितिके पदाधिकारी फेन चयन करल हो । कार्यसमिति उपाध्यक्षमे शशी चौधरी, कोषाध्यक्ष्मे शान्ति सिंह, सचिवमे सरिता चौधरी ओ सहसचिवमे पुष्पा चौधरी चयन हुइल बाटै ।
ओस्टके कार्यसमितिके सदस्यमे पिंकी घिमिरे ओ प्यारेलाल राना रहल बाटै । कार्यसमितिके सल्लाहकारमे समाजसेवी वुद्धिजिवी फोनीराम चौधरी ओ मुनेन्द्र सिंहहे चयन करल बा ।
कार्यक्रममे सुदूरपपश्चिम प्रदेश सभा सदस्य तथा नेपाल भारत डेभलपमेन्ट फोरमके प्रदेश सल्लाहकार मालामति राना लौव कार्यसमितिहे बधाई तथा कार्यकाल सफलताके शुभकामना डेहल रही ।


text:
हनुमान्-विभीषण संवाद
दोहा :
रामायुध अंकित गृह शोभा बरन न जाय।
नव तुलसीक बृंद ओतय देखि हरख कपिराय॥५॥
भावार्थ : ओ महल श्री रामजी केर आयुध (धनुष-बाण) केर चिह्न सँ अंकित छल, ओकर शोभा वर्णन नहि कयल जा सकैत अछि। ओतय नव-नव तुलसी गाछक समूह केँ देखिकय कपिराज श्री हनुमान्जी हर्षित भेलाह॥५॥
चौपाई :
लंका निशिचर निकर निवास। एतय कतय सज्जन केर बास॥
मन मन तर्क करय कपि लगला। ताहि समय विभीषण जगला॥१॥
भावार्थ : लंका तँ राक्षसक समूह केर निवास स्थान छी। एतय सज्जन (साधु पुरुष) केर निवास कतय? हनुमान्जी मने-मन एहि तरहक तर्क करयल लगलाह। ताहि समय विभीषणजी जगलाह॥१॥
राम राम कहि सुमिरन कयला। हृदय हरखि कपि सज्जन चिन्हला॥
एकरा सँ हठे करब चिन्ह जानि। साधु सँ होइ न कारज हानि॥२॥
भावार्थ : ओ (विभीषण) राम नाम केर स्मरण (उच्चारण) कयलनि। हनुमान्जी हुनका सज्जन जानि आरो बेसी हृदय मे हर्षित भेलाह। (हनुमान्जी आब विचार कयलनि जे) हिनका सँ हठ कय केँ (अपना दिश सँ) परिचय करब, कियैक तँ साधु सँ कार्य केर हानि नहि होइत छैक। (प्रत्युत लाभ टा होइत छैक)॥२॥
विप्र रूप धय वचन सुनेला। सुनिकय विभीषन उठि ओतय एला॥
कय प्रणाम पूछलथि कुशलमय। विप्र कहू निज कथा बुझा कय॥3॥
भावार्थ : ब्राह्मण केर रूप धय हनुमान्जी हुनका सँ अपन बात कहलनि (आवाज लगौलनि)। सुनितहि विभीषणजी उठिकय ओतय एलाह। प्रणाम कय केँ कुशल-क्षेम पूछलथि (आर कहलथि) – हे ब्राह्मणदेव! अहाँ अपन सब बात (कथा) बुझाकय कहू॥३॥
कि अहाँ हरि दास सँ कियो। हमर हृदय मे प्रीति अति हो॥
कि अहाँ रामु दीन अनुरागी। एलहुँ मोरा करय बड़भागी॥४॥
भावार्थ : कि अहाँ हरिभक्त मे सँ कियो छी की? कियैक तँ अहाँ केँ देखिकय हमर हृदय मे अत्यंत प्रेम उमड़ि रहल अछि। आ कि, अहाँ दीन (दुःखी) सँ प्रेम करनिहार स्वयं श्री रामजी छी जे हमरा बड़भागी बनाबय (घरे-बैसल दर्शन दय कृतार्थ करय) आयल छी? ॥४॥
दोहा :
तखन हनुमान कहलनि राम कथा निज नाम।
सूनि दुइके तन पुलकित सुमिरि मगन गुण गाम॥६॥
भावार्थ : तखन हनुमान्जी द्वारा श्री रामचंद्रजीक सब कथा कहिकय अपन नाम बतेलनि। सुनिते दुनूक शरीर पुलकित भऽ गेलनि आर एना श्री रामजीक गुण समूह केँ स्मरण कय केँ दुनूक मन (प्रेम और आनंद मे) मगन भऽ गेलनि॥६॥
चौपाई :
सुनू पवनसुत रहब हमर ई। जेना दसनन्हि मे जीभ बेचारी॥
तात किमपि मोरा जानि अनाथ। करता कृपा भानुकुल नाथ॥१॥
भावार्थ : (विभीषणजी कहलखिन-) हे पवनपुत्र! हमर रहनाय सुनू। हम एतय ओहिना रहैत छी जेना दाँतक बीच मे बेचारी जीभ रहैत अछि। हे तात! हमरा अनाथ जानिकय सूर्यकुल केर नाथ श्री रामचंद्रजी कि कहियो हमरा पर कृपा करता?॥१॥
तामस तन किछु साधन नहि य। प्रीति न पद सरोज मन मे य॥
आब मोरा ई भरोस हनुमंत। बिनु हरिकृपा मिलथि नहि संत॥२॥
भावार्थ : हमर तामसी (राक्षस) शरीर भेलाक कारण साधन तँ किछु बनैत नहि अछि आर नहिये मोन मे श्री रामचंद्रजी केर चरणकमल मे प्रेमहि अछि, तैयो हे हनुमान्! आब हमरा विश्वास भऽ गेल जे श्री रामजीक हमरा पर कृपा छन्हि, कियैक तँ हरि केर कृपा बिना संत नहि भेटैत छथि॥२॥
जेँ रघुबीर अनुग्रह कयल। तेँ अहाँ मोर दरस हठ देल॥
सुनू विभीषण प्रभु केर रीति। करथि सदा सेवक पर प्रीति॥३॥
भावार्थ : जखन श्री रघुवीर कृपा कयला अछि तखनहि तऽ अपने हमरा हठ कय केँ (अपनहि दिश सँ) दर्शन देल अछि। (हनुमान्जी कहलखिन-) हे विभीषणजी! सुनू, प्रभु केर यैह रीति छन्हि जे ओ सेवक पर सदैव स्नेह रखैत छथि॥३॥
कहू कोन हम परम कुलीन। कपि चंचल सबटा विधि हीन॥
प्रात लैछ जे नाम हमार। तेहि दिन ओकरा नै भेटय अहार॥४॥
भावार्थ : भला कहू, हमहीं कोन बड़का कुलीन छी? (जाति केर) चंचल बानर छी आर सब प्रकार सँ नीच छी, प्रातःकाल जे कियो हमरा सभक (बंदर) केर नाम लय लैत अछि ताहि दिन ओकरा आहारो नहि भेटैछ॥४॥
दोहा :
एहेन अधम हम सखा सुनू हमरहु पर रघुवीर।
कयला कृपा सुमिरि गुण भरल विलोचन नीर॥७॥
भावार्थ : हे सखा! सुनू, हम एहेन अधम छी, तथापि श्री रामचंद्रजी तँ हमरा ऊपर कृपा कयलनि अछि। भगवान् केर गुणक स्मरण कय केँ हनुमान्जी केर दुनू आँखि मे (प्रेमाश्रु केर) जल भरि एलनि॥७॥
चौपाई :
जनितहुँ एहेन स्वामी जे बिसरत। दुःखी रहत जहिं-तहिं से भटकत॥
एहि विधि कहथि राम गुन ग्राम। पाबथि अनिर्बाच्य विश्राम॥१॥
भावार्थ : जे जनितो-बुझितो जे एहेन स्वामी (श्री रघुनाथजी) केँ बिसरिकय (विषय केर पाछाँ) भटकैत फिरैत अछि, से दुःखी कियैक नहि हो! एहि तरहें श्री रामजी केर गुण समूह केँ कहैत ओ अनिर्वचनीय (परम) शांति प्राप्त कयलथि॥१॥
पुनि सब कथा विभीषण कहलथि। जेहि विधि जनकसुता ओतय रहथि॥
तखन हनुमंत कहल सुनु भ्राता। देखय चाहब जानकी माता॥२॥
भावार्थ : फेर विभीषणजी द्वारा श्री जानकीजी जाहि ढंग सँ ओतय (लंका मे) रहैत छलीह, से सब बात कहलनि। तखन हनुमान्जी कहलखिन – हे भाइ सुनू, हम जानकी माता केँ देखय चाहैत छी॥२॥


text:
विराटनगर, १९ मार्च, २०१६. मैथिली जिन्दाबाद!!
सुश्री शैली सिंह एवं गुरुजन अमर नाथ झा, कुमार गिरिजानन्द सिंह तथा कुमार उदयानन्द सिंह द्वारा प्रस्तुत ‘मिथिलाक गीतनाद सह शास्त्रीय गीत-संगीत साँझ’ विराटनगर केर आरोहण गुरुकुल मे १३ मार्च केँ भव्यतापूर्वक आयोजित कैल गेल छल।
एहि महत्वपूर्ण कार्यक्रम मे दैनिक भास्कर केर पुर्णिया रिपोर्टर एवं गायिका शैली सिंह केर पति आ ‘मिथिलाक गीतनाद’ अभियानक सारथि श्री चिन्मयानन्द सिंह केर सेहो उपस्थिति भेल आर हुनकर विशिष्ट कैमरा सँ खींचल किछु रास विशेष फोटो मैथिली जिन्दाबाद केँ उपलब्ध कराओल गेल अछि। आउ, एहि फोटोक मार्फत सँ एहि कार्यक्रम केँ देखबाक प्रयास करी।
एहि तस्वीर मे श्री अमर नाथ झा द्वारा शास्त्रीय गीत गाओल जा रहल अछिः हिनका द्वारा अलग-अलग ताल पर चारि गो शास्त्रीय गीत गायन कैल गेल।
एहि मे शैली सिंह द्वारा अपन विशिष्ट शैली मे मैथिलीक पौराणिक पारंपरिक गीत केर प्रस्तुति देल जा रहल अछि। संग मे अमर नाथ झा समान गुरु गायकी केर निर्देशन दय रहला अछि। शैली सिंह केर मधुर गायन आर मिथिलाक ओ पुरान गीतक बोल श्रोता लोकनि केँ मंत्रमुग्ध कय देलक।
उपस्थित दर्शक लोकनि ई सोचय पर बाध्य भेलाह जे आखिर वर्तमान युग हमरा लोकनिक केहेन प्रगतिशीलताक सूचक थीक जे अपनहि मूल संस्कार सँ दूर लय जा रहल अछि। ओना आजुक पीढी केँ पुरान बात केँ बुझब सेहो एकटा चुनौती समान अछि, तथापि एकरा हृदय सँ सब कियो भरपूर स्वागत करैत देखेला।
और ई भाव दर्शक केर सजगता केँ वर्णन करैत देखा रहल अछि। एहि सभागारक अपनो किछु खासियत छैक जे बिना ध्वनि-विस्तारण सेहो एक-दोसरक आवाज केँ सुनल जा सकैत अछि। आर एहि ठाम मिथिलाक गीतनाद केर प्रस्तुति कतेक मर्मस्पर्शी भेल ओ कल्पना मात्र कैल जा सकैत अछि।
एतय कुमार गिरिजानन्द सिंह मिथिलाक गीतनाद पर कैल गेल गंभीर शोधकार्य केँ व्योरावार राखि रहला अछि आर ताहि केँ दर्शक-श्रोता लोकनि ध्यानपूर्वक सुनि रहला अछि। एहि तस्वीर लेल चिन्मयानन्द जी केँ हमरो तरफ सँ विशेष आभार अछि।
एतय होली आ बसन्त बहार दुइ प्रस्तुति तिनू गुरु भाइ लोकनि सामूहिक रूप सँ प्रस्तुति कय रहला अछि। एहि दुनू प्रस्तुति मे होलीक हुड़दंग नहि बल्कि असल आध्यात्मिकताक लाभ श्रोता लोकनि केँ प्राप्त भेलनि एहि मे कोनो सन्देह नहि।
अन्त मे सब दर्शक लोकनि अतिथि कलाकार संग सामूहिक फोटो सेशनक सेहो आनन्द लेलनि। होलीक अवसर पर अबीर लगबैत सब केँ स्नेह आर आशीष दैत देखेलाह। मैथिली जिन्दाबाद केर ई प्रस्तुति चीरकालीन समय लेल स्मृति मे राखल जायत।


text:
विद्यापति
विद्यापति (१३५२-१४४८) मैथिल कवि कोकिल कऽ नाम सँ सेहो जानल जाएवला मैथिली साहित्यक आदि कवि आ संस्कृतक लेखक छलाह । हुनका भारतीय साहित्यक 'श्रृङ्गार-रस'क सङ्ग-सङ्गे 'भक्ति-परम्परा'क सेहो प्रमुख स्तम्भसभ मे सँ एक आ' मैथिली भाषाक सर्वोपरि कविक रूप मे जानल जाइत अछि। हिनकर काव्य सभ मे मध्यकालीन मैथिली भाषाक स्वरूपक दर्शन कएल जा' सकैत अछि । हिनका वैष्णव, शैव आ शाक्त तीनहु भक्तिक सेतुक रूप मे सेहो स्वीकार कएल गेल अछि । मिथिलाक लोकसभकेँ 'देसिल बयना सब जन मिट्ठा' कऽ सुत्र द' ओ उत्तरी-बिहारमे लोकभाषाक जनचेतना केँ जीवित करबाक महान प्रयास केने छलाह । विद्यापति द्वारा रचित पद्य सभ मात्र मैथिली भाषा के साहित्यिक प्रेरणा नहि देलक अपितु हिन्दुस्तानी भाषा, बङ्गाली, नेवारी आ अंशत:नेपाली भाषा के सेहो साहित्यिक प्रेरणा देने छल ।
मिथिला क्षेत्रमे एखनो लोकव्यवहार मे प्रयोग कएल जाएवला गीतसभ मे सेहो विद्यापतिक श्रृंङ्गार आ भक्ति-रसमे रचल रचनासभ जीवित अछि। पदावली आ कीर्तिलता हिनकर अमर रचनासभ मे सँ मुख्य थीक ।
जीवनीसंपादित करें
विद्यापतिक जन्म सन् १३५२ मे मिथिला क्षेत्रमे (वर्तमान भारतक बिहार राज्यक मधुबनी जिलाक बिस्फी गाम) भेल छल । हिनक पिताक नाम गणपति ठाकुर छल। विद्यापति नाम संस्कृत भाषा सँ व्युत्पन्न भेल अछि। 'विद्या' कऽ अर्थ ज्ञान आ 'पति' कऽ अर्थ 'स्वामी' होएत अछि जकर सम्मिलित स्वरुप 'ज्ञान सँ सुसज्जित पुरुष' होएत अछि।
कवितासंपादित करें
विद्यापति संस्कृत, अवहट्ठ, आ मैथिली भाषामे पद्य-रचना केने छलाह । ओ 'भूपरिक्रमा', 'पुरुषपरीक्षा', 'पदावली' आदि अनेक रचना क' साहित्य जगत केँ श्रेष्ठता प्रदान केने छल। 'कीर्तिलता' आ 'कीर्तिपताका' नामक रचना ओ अवहट्ठ मे केने छलाह । पदावली हिनकर हिन्दी-रचना थीक आ' यैह हुनकर हिन्दी-साहित्य मे प्रसिद्धि केरि कारण थीक । पदावली मे राधा ओ कृष्णक भक्ति-विषयक श्रृङ्गारक पद अछि । एहि आधार पर हिनका हिन्दी मे राधा-कृष्ण-विषयक श्रृङ्गारी काव्यक जन्मदाताक रूप मे जानल जाइत अछि ।[५]
प्रेम गीतसंपादित करें
अन्य प्रमुख काजसभसंपादित करें
लेखनसंपादित करें
हिनक परवर्ती वंशज आइ-काल्हि सौराठ गाम मे रहैत छथि । एकर प्रमाण निम्न दृष्टान्त सभ सँ लगैत अछि । सन् १३९४-९६क मध्य रचित पदक समर्पण गियासुद्दीन आजमशाह आ नसरत शाह केँ कएल गेल अछि । देवसिंहक आदेश सँ सन् १४००क करीब ई 'भू-परिक्रमा' लिखलन्हि । सन् १४०२-०४क मध्य 'कीर्तिलता'क रचना कीर्ति सिंहक राज्यकाल मे केलन्हि । सन् १४०९-१४१५क मध्य कीर्तिपताकाक रचना - पूर्वार्ध सन् १४०९क लगाति मे - हरि केलि अर्जुन सिंहक कीर्तिगाथासँ सम्बन्धित अछि आ' उत्तरार्ध सन् १४१५क लगाति मे शिवसिंहक युद्ध आ' देहावसान सँ सम्बद्ध अछि । विद्यापतिक सहमति सँ सन् १४१० मे 'काव्य-प्रकाश-विवेक'क प्रतिलिपि बनाओल गेल । सन् १४१० मे शिवसिंहक राज्यारोहण भेल आ' एहि उपलक्ष मे विद्यापति के बिसफीक दान-पत्र प्रदान कएल गेल । शिवसिंहक राज्यकाल सन् १४१०-१४ धरि रहल आ' एहि अवधि मे 'गोरक्ष-विजय' नाटक, 'पुरुष-परीक्षा' आ' मैथिली-पदावलीक अधिकांश भागक रचना भेल छल । सन् १४१६क लगाति पुरादित्यक आदेशसँ 'लिखनावली'क निर्माण भेल । सन् १४२८ मे भागवत-पुराणक विद्यापति लिखित प्रतिलिपि पूर्ण भेल। सन् १४२७-१४३९ मे पद्म सिंहक महारानी विश्वास देवीक आदेश सँ 'शैव सर्वस्वसार', 'शैव सर्वस्वसार प्रमाण भूत सङ्ग्रह' आ 'गङ्गा वाक्यावली'क रचना, सन् १४५३-६०क लगाति राजा नरसिंह दर्पनारायण आ' रानी धीरिमतिक समय मे 'विभागसार', 'व्याडिभक्ति- तरङ्गिणी' आ' 'दानवाक्यावली'क रचना भेल । सन् १४५५ कऽ लगाति भैरव सिंहक आज्ञा सँ 'दुर्गाभक्ति तरङ्गिणी'क रचना भेल आ' सन् १४६१ मे श्री रूपधर हिनका सँ छात्र-रूप मे अध्ययन केलन्हि । सन् १४६५ मे हिनक महाप्रयाण भेल होयतन्हि, जनश्रुति अछि जे ई दीर्घायु भेल छलाह आ सए बरखक आयु प्राप्त केने छलाह । आधुनिक मैथिली साहित्य-लेखन आ' विस्तार मे हुनक बड़ पैघ योगदान रहल अछि। मैथिली भाषा आओर साहित्य मे हिनक योगदान केँ नेपाल आओर भारत दुनू देश मे उच्च सम्मान प्रदान करैत अपन-अपन देशक डाकटिकट मे हुनक चित्र अङ्कित कयल गेल अछि।
हिनक रचना मे एक बेर जगज्जननी सीताक चर्चा एहि रूपमे आएल अछि—
उपर्युक्त पद्य विद्यापतिकृत शैवसर्वस्वसारक प्रारम्भक नवम श्लोक थीक । एकर अर्थ अछि- उत्कृष्ट गुणवती, मधुर स्वभाववाली, ब्राह्मण-वंशजा, नीति-कौशल मे विश्वविख्यात ओ महारानी विश्वासदेवी सम्प्रति संसारमे सुशोभित छथि, जे पृथ्वी-पति पद्मसिंह केँ तहिना प्रिय छलीह जहिना इन्द्रकेँ शची, शिवकेँ गौरी, कामकेँ रति, रामकेँ सीता ओ’ विष्णुकेँ लक्ष्मी॥9॥
सम्बन्धित पृष्ठसंपादित करें
सन्दर्भ सूचीसंपादित करें
- ↑ "The birth place of Vidyapati is Known to be Madhubani in Present day Bihar, India"।
- ↑ "Archaelogist revealed Janakpur in Nepal as site of Vidyapati's death place"।
- ↑ "Vidyapati second time exile in Nepal leaves back his death"।
- ↑ "Vidyapati spent his life in exile to Nepal"।
- ↑ Kapoor, Shyam Chandra (2009-01-01) (hiमे). Hindi Sahitya Ka Itihas. Prabhat Prakashan. आइएसबिएन 9788185826714. https://books.google.co.in/books?id=MRWZ9DSZ6e0C&printsec=frontcover&hl=en#v=onepage&q&f=false.


text:
सीएन थारू- एक समय मे मुक्ति योद्धा आ शक्तिशाली पार्टी नेपाली काँग्रेस के महामन्त्री छेलै, निरङ्कुश राणा शासनके अन्त्य करैले परशु नारायण चौधरी तन, मन, धन तीनु लग्या डेल्कै। खास कैर के जनमुक्ति सेना के व्यवस्थापन के खातिर कपिलवस्तु आ दाङ इलाका मे विशेष योगदान डेल्कै।
यी सब कारणसे दाङ पूर्वी क्षेत्र से २०१५ साल के संसदीय निर्वाचन भेलै आ वीपी कोइराला प्रधानमन्त्री रहल मन्त्रीमण्डल मे शिक्षा मन्त्री के जिम्मेवारी पूरा करैट समय नेपाल सरकार के प्रतिनिधित्व करे पेरिस मे सम्पन्न भेल युनेस्को के बैठक मे सहभागिता बनल छेलै वि.सं २०१७ साल पौष १ गते। जब महेन्द्र वीपी कोइराला के सरकार अपदस्त करैले नेतृत्वके नजरबन्द मे राखे लाग्लै त परशु नारायण संघर्ष के मैदान मे रहै। बहुदलीय संसदीय व्यवस्था पुनर्वहाली करैले विदेशमे रैहके काम करे लाग्लै। सब कारणसे परशुनारायण नेपाली काँग्रेस मे प्रभावशाली व्यक्तित्व आ कुशल व्यवस्थापक सावित भेल रहै। जमिनदार पिताके वेटा हैतो परशु नारायण परिवर्तन के लेल संघर्ष रोजल्कै, कष्ट सहल्कै।
परशु नारायण चौधरी वि.सं २०३८ मे पञ्चायत व्यवस्था स्वीकार कैर के आपन जीवन मे महा भूल कैल्कै कि सही? से विचारणीय पक्ष चियै। वीपी कोइराला के उत्तराधिकारी मानल गेल उहाँ तात्कालीन राजनीतिक सन्दर्भ मे कोन कारण से पञ्चायत रोजल्कै, विश्लेषण आवश्यक छै। वनङ त २०४३ साल के पञ्चायत के निर्वाचन मे जनपक्षीय उम्मेदवार कैहके बहौतो काँग्रेस आ कम्युनिष्ट सोहो सहभागी बन्लै। तै मे पद्म रत्न तुलाधार, गजेन्द्र नारायण सिंह लगायत रहै। दाङसे परशुनारायण सोहो अत्याधिक मत ल्याके विजयी भेल रहै। काँग्रेस के दुर्दिन मे साथ डैवला यी व्यक्तित्व एकाएक आपन उद्धेश्य केनङ बदलल्कै त? २०३७ साल के जनमत सँग्रह से आव पञ्चायत के भविष्य नै छै से सुनिश्चित भेल अवस्था मे साँचोके मन्त्री पद के खातिर पञ्चायत स्वीकार कैल्कै त? स्वाभाविक चियै जब परशु नारायण २०४६ साल के जनआन्दोलन के प्रतिकार समिति के संयोजक बन्लै त पञ्चायत सँगे सत्ती जाइके बाट रोजल्कै, टखुन परशु नारायण जनता के नजरमे दुश्मन बन्लै। मर्कल पञ्चायती व्यवस्था एक धक्का मे गीरगेलै।
करिष्माटिक नेतृत्व मे तुलल परशुनारायण बहुदलीय व्यवस्था पुनःस्थापना पश्चात २०४७ साल मे थारू कल्याणकारिणी सभा के अध्यक्ष भेलै। गैर राजनीतिक मार्ग से आपन अस्तित्व बरकरार राखेकै कोशिस करल्कै। तैहै समय मे नेपाली काँग्रेस मे पुनः प्रवेश करैट आपन घर लौट के व्याल बात स्वीकार कैल्कै। यैबेर के बसाइ मेजवान नहाइट मागे भेलै। टकरवाद लवका घर राष्ट्रिय प्रजातन्त्र पार्टी रोजल्कै। लवका घर रोजाइ सँगे परशु नारायण राजनीतिक न्युक्लियस से बाहर डेखल गेलै। थारू कल्याणकारिणी सभाके २०५३ साल तालिक अध्यक्ष रैह करलाहा व्यक्तित्व राजा ज्ञानेन्द्र के शाही काल मे एक बेर फेनो से शक्ति मे आवेकै कोशिस कैल्कै राजपरिषद स्थायी समिति मार्फत्। यी अन्तिम कोशिस रहलै आ तकरवाद उइठके पाइनटा नै पिए सकल्कै। जिन्दगी के मोड मे परशु नारायण डोसर के लेल प्रेरणादायी त बेन सक्लै कि नै, मगर मोरन गुमनाम भ्याके रहलै। नेपाली काँग्रेस के राजनीतिक इमानदारिता शायद यी बेसी नै रहलै।
परशु नारायण के खतरा से खेलैवला आदत एक समयमे परिवर्तन के पक्षधर बनेल्कै त अन्तिम समय मे प्रतिगमन के मतियार। वीपी कोइरालाको किचेन क्याविनेट मे रैह के सोहो आपन प्रभाव गुमावेलै विवश बन्लै। २०३७ साल के जनमत संग्रह पश्चात नेपाल मे जातीय सवाल प्रवेश भ्याचुक्लै। गोपाल गुरुङ के अध्यक्षता मे मंगोल राष्ट्रिय मोर्चा, एमएस थापा मगर के अगुवाइ मे जनमुक्ति मोर्चा, सिताराम तामाङ के अध्यक्षतामे सर्वजातीय अधिकार मञ्च, गजेन्द्र नारायण सिंह के अध्यक्षता मे सदभावना मञ्च, विर नेम्वाङ के अध्यक्षता मे लिम्बुवान मुक्ति मोर्चा निर्माण करल गेलै। परशु नारायण उदारवादी लोकतन्त्र के पक्षधर भेने से कोनो क्षेत्रीय संगठन नै खोलल्के, मगर पञ्चायत नहाइर अनुदारवादी खेमा मे सहभागी बनलै। यकर कारण अनुमान लग्याल ज्यासकैये कि नेपाली काँग्रेस के भित्तर षड्यन्त्र बहौत जोडसे भेलै। षड्यन्त्र के शिकार प्रभावशाली नेता परशु नारायण चौधरी बन्लै। शिक्षित आ सुझबुझ भेल्हा नेतृत्व से भेल कमजोरी आपन मे असहज हेछै। राजनीतिक धार जखुन लोकतन्त्र के पक्ष मे छेलै परशु नारायण तकरा नजर अन्दाज करल्कै। जातीय सवाल भ्रुण ग्रहण करल अवस्था मे टकरा सोहो अस्वीकार करल्कै। निरन्तर परिवर्तन के विज्ञान के नियम बुझतौ अनुदारवादी खेमा के बलगर बनाबेलै सहयोग करल्कै। यी सब क्रियाकलाप राजनीतिक खेल के दाह छेलै। सबटा राजनीतिक खेलाडी आपन ठाम से खेल खेलैछे, मगर खेल भित्तर फेनो खेल चलैत रहैछे, से ताल नै मिलेना से बहौतो खेलाडीसब उद्धेश्य मे असफल बनैछे। स्याह चिज परशु नारायण के जीवन मे डेखल गेलै।
अन्त मे परशुनारायण चौधरी के २०६९ मंसिर २१ गते देहावसान भेलै। ओकर जीवन के भोगाइ आ राजनीतिक उतारचढाव मिलैत जुलैत छै। ओकर राजनीतिक जीवन के इतिहास मे जे असल पक्ष डेखल गेलै, टकरा परिवर्तन के पक्षधर सब सराहना करैट शिक्षा ग्रहण करे सकैछै। तैहनङे कमजोरी पक्ष जे डेखल गेलै, टकर कारण खोजी करैके सोहो अहं जिम्मेवारी थपल गेल्छै। यी सब परिवर्तन के पक्षधर सबके लेल लाभ पुगेतै। नेपाली काँग्रेस अखुन परशु नारायण के रोजलाहा अनुदारवादी खेमा पकरैले लागल छै। जखुन नेपाल मे जातीय ऐतिहासिक पृष्ठभुमि के आधार मे संघीय शासन के तोडमरोड करैले चाहेछै। धर्म निरपेक्षताके गलत प्रचारबाजी करैट जातीय बिषम परिस्थिति निर्माण करैले सहयोग पुग्यारहल सबकोइयो जानेछै। २०४७ सालके संविधान ठीक प्रचारबाजी करैके करै छै आ टकर लेल कांगे्रस मौन बैठल छै। परशु नारायण के दुर दुर छि छि करैवला सब कांगे्रसके आवरण भित्तर येहेन खेल सुरक्षित भ्याके खेलैछै, जे परिवर्तनके पक्षधर सबके लेल सोहावेवला बात नै चियै। परशु नारायण अनुदारवादी खेमा मे जे खेल खेलल्कै, परिवर्तन के पक्षधर सबके लेल गलत छेलै। परशु नारायण अवसरबादी चरित्र डेखलकै, सोहो गलत छेलै। टकरा हुबहु अपनावैवला कांगे्रसीजन कोन आधारमे अखुन ठीक? परशु नारायण ब्यावहारिक राजनीतिक सिपाही छेलै। टहौसे कमजोरी जे जटेक करल्कै, टकर प्रतिफल स्वयम् भोगल्कै। गुमनाम भ्याके जिन्गीक् अन्तिम क्षण ओरेलै। सांगठनिक रुपमे थारू कल्याण कारिणी सभा नयाँ चीज अगा बह्रावैके पक्षमे नै छै, परशु नारायण के सम्झना मे । टहौसे ओकर जीवनमे घटलाहा घटनासबके समीक्षा करैट परिवर्तनके पक्षमे क्रियाशील आ संगठित भेनेसेे आदरणीय परशु नारायणप्रति के सच्चा श्रद्धान्जली अर्पण भेल ठहर हेटै। उहाँके दिवंगत आत्माके चीर शान्तिके कामना।
साभारः १ पुस, २०६९, गोरखापत्र
गुमनाम भ्याके गेलै परशु नारायण
सीएन थारू- एक समय मे मुक्ति योद्धा आ शक्तिशाली पार्टी नेपाली काँग्रेस के महामन्त्री छेलै, निरङ्कुश राणा शासनके अन्त्य करैले परशु नारायण चौधरी तन, मन, धन तीनु लग्या डेल्कै। खास कैर के जनमुक्ति सेना के व्यवस्थापन के खातिर कपिलवस्तु आ दाङ इलाका मे विशेष योगदान डेल्कै।


text:
नवका- पुरनका लेख सर्च करु...
दिल्ली मे धरना
अंतर्राष्ट्रीय मैथिली परिषद आओर मिथिला राज्य संघर्ष समिति के ओर सं दिल्ली के जंतर-मंतर पर अलग मिथिला राज्य के लेल धरना देल गेल. धऱना मे मैथिली सभ के संग बीजेपी के पूर्व नेता गोविंदाचार्य सेहो शामिल भेलाह आओर अलग राज्य के समर्थन कएलखिन्ह. अंतर्राष्ट्रीय मैथिली परिषद के प्रवक्ता धनाकर ठाकुर जीक कहनाय छलन्हि जे मिथिलांचलक विकास बिना अलग राज्य के बनले संभव नहि अछि. आओर फेर अलग राज्य के मांग दोसर राज्य के देखैत नहि कएल गेल अछि. मिथिला राज्य के मांग करीब एक सय साल पहिने सं भs रहल अछि. आजादी के बाद सेहो अलग राज्य के मांग होएत रहल. मुदा नेता आओर पार्टी सभ के उदासीनता के कारण एकरा पर ध्यान नहि देल गेल. मिथिला राज्य राजनीति के शिकार बनि गेल.
इलाका के विकास नहि होए के कारण लोक सभ के कमाय-खाय लेल बाहर जाए पड़य छनि. इलाका सं लोक के पलायन भs रहल अछि. बाढ़ि आओर सूखा के समाधान नहि भs पाबि रहल अछि. उद्योग-धंधा चौपट अछि. इंफ्रास्ट्रक्चर पर ध्यान नहि देल जा रहल अछि. एहि कारण मिथिला इलाका दिन पर दिन पिछड़ल जा रहल अछि देश के दोसर इलाका के तुलना मे. पढ़ाई लिखाई से नहि भs रहल अछि. उच्च शिक्षा के लेल लोक के राज्य से बाहर जाए पड़य छनि.
धरना मे खूब भीड़ जुटल. लोक सभ के कहनाय छलनि जे बस आखिरी चोट देबय के जरूरत अछि. एह बेर राज्य नहि बनल त फेर कहिआ बनत तकर ठेकान नहि. ई देश के 5 करोड़ सं बेसि मैथिल लोक के मांग अछि. धरना के डॉ के. एन. झा जी सेहो संबोधित कएखिन्ह. आखिर मे राष्ट्रपति आओर प्रधानमंत्री के ज्ञापन सेहो सौंपल गेल.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
प्राप्त खबैर केर मुताबिक बेनीपट्टी के लोहिया चौक लग कैल्हि राति मोटरसाइकिल पर सवार दू हथियारबंद अज्ञात अपराधी एक के बाद एक दू गोली चलौलनि। जाहिमे पेट्रोल पंप व्यवसायी रंजन प्रधान उर्फ विक्की गंभीर रुपे घायल भ' गेलथि।
बताओल जे रहल अछि कि ब्लॉक रोड लग रंजन प्रधान ठाढ़ रहथिन एहि दौरान इंदिरा चौक दिस सँ आयल अपराधी सभ हुनका पर लगातार दू गोली चलौलनि, जाहिमे एक गोली रंजन के डाँड़ मे लागल आओर दोसर गोली हुनकर घरक दीबाल पर लागल।
घायल युवक क' पीएचसी बेनीपट्टी मे भर्ती कराओल गेल जता हुनकर हालत खराब होयत देख चिकित्सक सभ हुनका डीएमसीएच दरभंगा लेल रेफर क' देलनि। डीएमसीएच मे सेहो युवकक स्थिती गंभीर होयत देख हुनका पीएमसीएच पटना रेफर क' देल गेल अछि।
गोलीबारीक घटना केर सूचना भेटते एसडीपीओ पुष्कर कुमार, सर्किल इंस्पेक्टर पीके मिश्रा आओर एसएचओ हरेराम साह दल बल संग घटना स्थल पर पहुंचला। फिलहाल मामला के जांच चैल रहल अछि।


text:
भागलपुर। 27 नवम्बर। भागलपुर के नवगछिया स्थित झंडापुर मे अपराधी सभ खौफनाक वारदात क' अंजाम दैत एकहि परिवार केँ तीन गोटाक कुड़हरी सँ काटिकें हत्या क' देलनि। अपराधी सभ काली कबूतरा स्थान केर बगल मे वार्ड नंबर 6 के कबूतरा स्थान लग शनि दिनक देर राति गायत्री राम उर्फ कनीक राम, हुनकर पत्नी मीना देवी के कुड़हरी सँ काटिकें हत्या क' देलनि। ओतहि कुड़हरी केर वार सँ गंभीर रुपे घायल मृतक के बेटा छोटू सेहो जवाहरलाल नेहरू अस्पताल भगलपुर मे इलाजक दौरान दम तोईड़ देलनि। ओतहि मृतक केर बेटी बिन्दी कुमारी केर इलाज भागलपुर मे चैल रहल अछि।
घटना केर सूचना पर एसडीपीओ मुकुल कुमार रंजन, इंस्पेक्टर अजय कुमार, सीओ रतन लाल आओर ओपी प्रभारी जवाहर लाल सिंह मौका पर पहुँच जांच पड़ताल क' रहल छथि। एसडीपीओ मुकुल कुमार रंजन कहलनि कि तीन गोटाक कुड़हरी सँ काटिकें हत्या कायल गेल अछि। एहि घटना के कारणक एखन धरी पता नहि लगाओल जे सकल अछि।


text:
पटना : बिहार राज्य मुख्य सचिव दीपक कुमार एवं डीजीपी के. एस. द्विवेदी केर संयुक्त तत्वावधानमे वीडियो कॉन्फ्रेंसिंग केर माध्यम सँ बिहारकेँ समस्त जिलाक डीएम, एसपी, आईजी व डीआईजी केर कहल गेलनि जे आब आगाँ सँ समूचा बिहारमे दुर्गापूजा, मुहर्रम वा आरओ कउनो पावनि-तिहारमे डीजे बजेबा पर पाबंदी लगाओल जाय संगहि कउनो तरहक धार्मिक जुलूस निकालबा सँ पहिने आयोजक केँ जुलूस वास्ते लाइसेंस लेनाय आवश्यक हो। जनतब हो जे ई लाइसेंस डीएसपी द्वारा जारी कयल जायत। जुलूस निकालनाहर निर्धारित कयल गेल रोड मैप संगहि तय समय केर हिसाबसँ जुलूस निकालि सकताह ।
गृह विभागक प्रधान सचिव आमिर सुबहानीक कहब छैन जे , बिहार में किछु जिला केँ चिह्नित कैल गेल अछि, ओहि जिला में सबसँ ज्यादा निगरानी रखबाक जरूरत अछि। एही जिला में गया, नवादा, मुजफ्फरपुर, पूर्वी चम्पारण, भागलपुर, सीतामढ़ी,सीवान, सारण, जमुई, औरंगाबाद, कटिहार आओर अरवल केँ नाम अछि। एही जिला सब में पुलिसक सघन निगरानीक अलावा पाबैनक समय में बेसी संख्या में मजिस्ट्रेटक तैनाती कैल जेत।
ऐही मुद्दाक लँ क मिथिलाक धिया आओर मधुबनी जिलाक हमर सबहक दुलरी बहिन जिनक नाम अछि, "बिट्टु मिश्रा" जिनक ऐगो खबैर मिथिला दैनिक कवरेज केने छल,उहो न्यूज एही अश्लीलत गीतक खिलाप धरना देने छेलैथ।ओहिके सबंध मे छल।ओर फेर आइ स किछु दिन पुर्व सेहो जागरूकता अभियानक तहत बिट्टु मिश्रा (मिथिलाक दुलरी बेटी)जे डिजे,आर्केस्ट्रा,भोजपुरी/मैथिली केँ अश्लील गीत सबहक बंद करेबाक लेल अप्पन जिलाक डिएम, डीएसपी सs एही मुद्दा केँ ल क बात चीत कs विज्ञापन देने छलैथ।
एही मुद्दा पर बातचीत करबाक द्रव्यान मिथिलाक दुलरी बेटी "बिट्टु मिश्रा" कहलैथ , आजुक समय में हमर समाज केँ अश्लील गीत व अश्लील आर्केस्ट्राक कार्यक्रम दूषित(गंदा) कs रहल अछि। जाहि सs बेटी सब केँ बहुत रास कठनाई केँ सामना करैए परैत अछि। बिट्टु मिश्रा ऐही मुद्दा पर लगातार अभियान चला हरेक आदमी केँ ऐहिके प्रति जागरूक सेहो कँ रहल अछि। किछु असमाजिक तत्व अछि, जे जबरन पूजा व समारोह में गंदा गंदा गीत बजबैत छैथ,और अश्लील आर्केस्ट्रा कराबैत अछि। एहि सबके ल क बिट्टु धड़ल्ला सs चैल रहल आर्केस्ट्राक पंजीयनक जांचक मांग केली । अधिकारी सब सेहो ऐही पर कार्रवाई केँ भरोषा देलक हन।बिट्टु के मांग अश्लील भोजपुरी गाना केँ बंद करू ऐहेन गीत जे गाबैए छैथ उक्त गायक व निर्माता पर कार्रवाई करबाक हेतू बिहार में सेंसर बोर्डक गठन कैल जाय ।
#विज्ञापन # अश्लील गीत #बिहार #D M-D S P #मैथिली समाचार


text:
विशेष संपादकीय
नेपालक शत-प्रतिशत जनमानस केँ ई पता छैक जे ‘मिथिला’ क्षेत्रक एकटा बहुत पैघ हिस्सा नेपालदेश मे आइ अवस्थित छैक। नेपाली भाषा सँ सेहो बहुत पुरान मैथिली भाषा छैक जे विगत सैकड़ों वर्षक ‘एकल भाषा नीति’ केर रहितो आइयो धरि देश मे दोसर सबसँ बेसी बाजल जायवला भाषा थिकैक। नेपालदेशक भितरे विभिन्न छोट-छोट राज आदि मे मिथिलाक पाण्डित्य परंपरा केँ ओहिना स्थान भेटलैक जेना गोरखा राजाक प्रमुख गुरु वाराणसीक मिश्र परिवार भेलैक। अलग-अलग समय मे राष्ट्रीय सभाक सदस्य मे सेहो मैथिल पण्डितक स्थान विद्वताक आधार पर ओतबे सम्मानित ढंग सँ राजाक शासनकाल मे सेहो रहलैक। मल्लकालीन राज्य मे तऽ मैथिली राजकाजक भाषा रहलैक ई कतेको रास शोध सँ प्रमाणितो भऽ गेल छैक।
मिथिलाक भूगोल केँ स्थापित करयवला चर्चा ‘मिथिलाक इतिहास – डा. उपेन्द्र ठाकुर, मैथिली अकादमी, पटना द्वारा प्रकाशित पुस्तक अनुसार: वृहद् विष्णुपुराण सँ ज्ञात होइत अछि जे कौशिकी नदीसँ गण्डक धरि विदेह अथवा मिथिलाक लम्बाइ २४ योजन अथवा ९६ कोश तथा गंगा सँ हिमालय पर्यन्त एक चौडाइ १६ योजन वा ६४ कोश छलैक। (वृहद् विष्णुपुराण, दरभंगा संस्करण) पृ. १६।
मिथिला-राजधानी वैशाली सँ करीब तैँतीस मीलक दूरी पर छल। सुरुचि जातक सँ ज्ञात होइत अछि जे मिथिलापुरी २१ मील मे व्याप्त छल तथा समस्त विदेह राज्यक परिमाप नओ सय (९००) मील छलैक।
गान्धार जातकक अनुसार “मिथिलाक विस्तार २१ मीलमे छलैक तथा विदेह राज्यक व्याप्ति ९०० मील मे छलैक जाहि मे सोरह हजार गाँव, सोरह हजार नर्तकी तथा अपार सम्पत्तिसँ परिपूर्ण कोषागार छल।” महाजनक जातकमे मिथिलाक समृद्धिक एहने वर्णन भेटैत अछि।
महानारदकस्सप जातकमे विदेह राजक शोभा, सुरुचि तथा ठाठबाटक चित्र प्रस्तुत कयल गेल अछि।
माहउम्मग्ग जातकमे मिथिलाक चारूद्वार तथआ एक पूब, पच्छिम, उत्तर तथा दक्षिणमे स्थित विपणि-पत्तनक वर्णन कयल गेल अछि। उवासगदसाओमे महान विदेह देशक बहुधा उल्लेख पाओल जाइछ।
महाभारत मे मिथिलाक रोचक वर्णन भेटैत अछि। शुकदेव राजा जनक सँ ब्रह्मविद्याक शिक्षा प्राप्त करबा लेल मिथिला गेल छलाह आ ओही नगरक शोभा-सम्पन्नता देखि आश्चर्यचकित भऽ गेल छलाह।
नेपालदेश आ मिथिलाक इतिहास
राजा सिरध्वज जनक (जनक वंशक २४म राजा) केर राजधानी जनकपुर वर्तमान नेपालक धनुषा जिलाक मुख्यालय थीक। जनक वंश मे कुल ५४ राजाक उल्लेख भेटैत अछि। जनक वंशक पतन भेलाक बाद मिथिला ८ अलग राज्य मे बँटैत एकटा गणतंत्र रूप मे परिणति पाबि शासन व्यवस्था जनता द्वारा चुनल प्रतिनिधि सँ करय लागल। एहि समय दक्षिण-पश्चिम क्षेत्रक नाम वज्जि संघ जाहि पर लिच्छवी सबसँ शक्तिशाली क्षेत्र मानल जाइत छल।
५१९ ई.पू. केर आसपास मगध क्षेत्रक शक्तिशाली राजा लोकनि लिच्छवी राज्य सँ वैवाहिक संबंध लेल बाध्य होइत छल। अजातशत्रु वैशाली पर आक्रमण करैत मिथिला पर अपन कब्जा स्थापित केलक। यैह समय मे गंगाक किनारा पर बसल पाटलि गाम मे पाटलिपुत्र जे आइ पटना कहाइत अछि ओतय राजधानीक निर्माण कैल गेल। अजातशत्रु द्वारा लिच्छवीक गतिविधि पर नजरि रखबाक लेल गंगाक ओहिपार एकटा विशाल किलाक निर्माण सेहो कैल गेल छल। वैशाली ओहि समय तक मुख्य धार्मिक केन्द्रक रूप मे विकसित भऽ चुकल छल, एतय बासो कुन्ड मे २४म जैन तीर्थांकर महावीर केर जन्म भेल छल आ तहिना भगवान् बुद्ध केर सेहो वैशाली मे मुख्य वास छलन्हि, जाहि सँ एतय आगन्तुक सबहक सदिखन भीड़ लागल रहैत छल।
पाल वंशक राज्यक स्थापना हेबाक समय धरि मिथिला राजा हर्ष वर्धन केर अधीनस्थ छल। ह्युएन शांग केर यात्रा संस्मरण मे एहि बातक चर्चा कैल गेल अछि। ६४७ ई. उपरान्त स्थानीय मुख्य शासनाधिकारी द्वारा पाल-वंशीय राजाक अधीन रहि मिथिलाक विभिन्न क्षेत्र मे शासन १०१९ ई. तक चलैत रहल। किछु समय लेल मध्य भारतक चेदी राज आ फेर सेन राजवंशक राज्य एतय लगभग ११वीं शताब्दी मे स्थापित भेल।
लगभग १२१० सँ १२२६ ई. तत्कालीन बंगाल केर शासक गियासुद्दीन मिथिला पर आक्रमण करैत रहल। अन्ततोगत्वा १३२३ ओहि वंश गियात-अलदिन-तुगलक द्वारा मिथिला पर कब्जा स्थापित भऽ सकल छल।
मिथिलाक इतिहास मे सिमरौन गढ चम्पारण क्षेत्र जे आब नेपालक बारा जिला मे पड़ैत अछि ओहि ठाम सँ राजा नान्य देव केर शासन समूचा मिथिला आ नेपाल पर चलैत छल। एहि वंशक अन्तिम राजा हरसिंह देव केँ हरबैत तुगलक शाह मिथिला पर १३२३ मे कब्जा स्थापित केने छल। बाद मे फेर मुगल शासन द्वारा पंडित कामेश्वर ठाकुर केँ मिथिलाक व्यवस्थापन करबाक भार सौंपल गेल छल।
१४म शताब्दीक अन्त मे जौनपुर केर राजा द्वारा मिथिलाक्षेत्र पर शासन स्थापित भऽ गेल जे लगभग सौ वर्ष धरि चलल, जखन जौनपुरक राजा केँ सिकन्दर लोधी सँ हारि भेटल। एहि समय, बंगाल केर नबाबा हुसैन शाह अपन नियंत्रण वृहत् क्षेत्र मे पसारि चुकल छल जाहि मे मिथिला सेहो पड़ैत छल। १४९९ ई. मे हुसैन शाह नबाब पर दिल्ली सल्तनत केर अधिनस्थ बनल। बंगालक नबाब सँ मुगल शासनक अधीन मिथिला सहित पटना आ हाजीपुर क्षेत्र चलि गेल जेकर नाम मुगल द्वारा सुबा-ए-बिहार राखल गेल।
वर्तमान नेपालक्षेत्रीय मिथिला राजा सेन ठकुरी द्वारा बंगाली नबाब केँ हरबैत हासिल कैल गेल छल, एहि क्षेत्र पर मुगल शासनक अधिनस्थ स्थापित नहि भऽ सकल छल। सेन ठकुरी नेपालक पश्चिमी पहाड़ी क्षेत्रक राजा छलाह जे चौदंडी राज्य केर स्थापना केने छलाह। बाद मे जखन पृथ्वी नारायण शाह नेपालक एकीकरण मुहिम चलेलनि तखन सेन वंशीय राजा केँ लगभग १७४३ ई. मे अपना अधीन कय गोरखा राज्य मे चौदण्डी केँ मिला लेला।
वर्तमान नेपाल
लगभग २५० वर्षक शाहवंशीय राजा केँ अधिकारविहीन करैत नेपाली जनमानस सत्ता पर जनताक अधिकार स्थापित केलक अछि। वर्तमान मे नेपाल केर स्थायी संविधान नहि अछि आ ई राष्ट्र संक्रमणकाल सँ गुजैर रहल अछि। एकटा संविधानसभा जाहि मे कुल ६०१ सभासद केर चुनाव-मनोनयन भेल छल से बर्खास्त भेलाक बाद दोसर संविधानसभा सेहो लगभग १ वर्ष सँ ऊपर काज संविधान बनेबाक दिशि बढा चुकल अछि। एहि संविधान लेखन मे सबसँ चुनौतीपूर्ण कार्य संघीय राज्य निर्माणक छैक। राज्य निर्माण हेतु विभिन्न आयोग केर गठन, ओकर सिफारिश आदि एलाक बादो मुख्य राजनीतिक दल सबहक आपसी विमति आ शंका-उपशंका मे मामिला फँसल छैक।
२०१० मे निर्मित पहिल संविधान सभा द्वारा कुल १४ राज्य केर अवधारणा राखल गेल छलैक। पुन: २०१२ मे राज्य पुनर्गठन आयोग द्वारा ११ राज्य बनेबाक एकटा प्रस्ताव राखल गेलैक।
संविधानसभा आयोग द्वारा राखल गेल १४ राज्य अवधारणा
२३ जनबरी २०१० केँ नेपाल संविधानसभा द्वारा १४ राज्य केर अवधारणा राखल गेल छलैक जाहि मे मिथिलाक्षेत्र केँ ‘मिथिला-भोजपुरा-कोच-मधेश’ नाम सँ जानल जेबाक छल। २०१२ मे राज्य पुनर्गठन आयोग द्वारा १४ राज्य केर अवधारणा केँ खारिज करैत ११ राज्य केर प्रस्तावना निम्न नक्शा अनुरूप राखल गेलैक।
- परसा
- बारा
- रौतहट
- सर्लाही
- महोत्तरी
- धनुषा (राजधानी जनकपुर सहित)
- सिरहा
- सप्तरी
- सुन्सरी
- मोरंग
- झापा
जाति, धर्म, भाषा, ऐतिहासिक पृष्ठभूमि आर सांस्कृतिक पहिचान केँ आधार; भौगोलिक आ प्राकृतिक स्वरूप (स्रोत-साधन), आपसी समझदारी आर न्युनतम विरोधक संभावना, एहेन नाम जाहि सँ क्षेत्रीय पहिचानक संग-संग राष्ट्रीय पहिचान प्रति विश्वास बढतैक, एहेन नाम जे पहिचान आ स्वत्व केँ ओहि क्षेत्रक लोकक भावना अनुरूप हो आ ओहि क्षेत्रक ऐतिहासिकता केँ स्थापित करयवला हो, एहि विभिन्न आधार केँ ध्यान मे राखिकय ११ प्रदेश निर्माणक प्रस्तावना उपरोक्त आयोग द्वारा संविधानसभा प्रथम मे सौंपल गेल छलैक, मुदा ताहि ऊपर राष्ट्रीय सहमति नहि बनि पेलाक कारणे आ संविधानसभा प्रथम बर्खास्त होयबाक कारणे मात्र सन्दर्भ रूप मे एकरा लेल जा सकैत छैक। नाम लंबा आ उच्चारण असहज होयबाक सेहो समस्या एहि सिफारिश मे उठल छलैक।
दोसर संविधानसभा उपरान्त प्रदेश निर्माणक स्थिति
संविधानसभा दोसर केर चुनाव पूर्व देल गेल घोषणापत्रक आधार, विजेता दल केँ भेटल जनादेश आ पूर्व मे कैल गेल समझौता, आयोगक सिफारिश आ समग्र समीक्षा उपरान्तक स्थिति मुताबिक हालहि एकटा १६-बुँदा समझौता चारि प्रमुख राजनीतिक दल सबहक बीच भेल। एहि मे संघीयता केर स्थापना होयत वा नहि एहि पर प्रश्न ठाढ कय देल गेल अछि। विवादक समाधानक जगह पलायनवादी तौर-तरीका अपनबैत बिना नामांकन आ बिना सीमांकन मात्र एतेक प्रदेश बनायल जायत – एहेन हाइपोथेटिकल – कोरा कल्पनाक संग संविधान जारी करबाक समझौताक चौतरफा विरोध भेल।
ताहि उपरान्त जनताक सुझाव संकलन करबाक एकटा थोपल गेल उपक्रम सेहो झगड़ा-झड़प आ सुरक्षा-बल द्वारा दमन करैत सभासद केँ अपना-अपना क्षेत्र मे खटबैत संकलन कैल गेल। इन्टरनेटक जरिया सँ सेहो जनभावना बुझबाक लेल सुझाव संकलन कैल गेल अछि। लेकिन ओहि पर सेहो भयानक विवाद बनि रहल अछि। एक बेर फेर सँ देश मे अशान्तिक माहौल बनय लागल अछि। जनकपुर सहित विभिन्न ठाउं मे सुरक्षाकर्मी द्वारा मानवाधिकार हनन केर शिकायत सँ लैत मिडियाक एकतर्फी समाचार संप्रेषण तक नव समस्या आ देश मे दु-दु दिनक आम हड़ताल देखा देलक अछि।
तखन एहेन स्थिति मे निकास पेबाक लेल अन्त-अन्त मे वैह आधार जाहि पर पूर्व मे आयोग सब अपन प्रतिवेदन, प्रस्ताव, सिफारिश आदि देने अछि ताहि अनुसारे नामांकन-सीमांकन सहितक प्रदेश निर्धारण होयत ई कहल जा सकैत अछि। मिथिला केर नाम अवश्यमेव पड़त – एकरा कटनाय नेपालक अस्तित्व पर प्रश्नचिह्न ठाढ केनाय समान होयत। कारण उपरोक्त आधार सब केवल मिथिला टा पूर्णरूप मे पूरा करैत अछि आ एकरा लेल एकटा प्रदेश निर्धारण होयब एहिठामक जनता संग प्राकृतिक न्याय करत।


text:
कोसी बराज, सुनसरी। नवम्बर २८, २०१५. मैथिली जिन्दाबाद!!
नेपालक मधेस मे पैछला तीन महीना सँ ऊपर सँ आन्दोलन निरन्तरता मे अछि। आम जनमानस मे एहि आन्दोलनक कारण कि अछि ताहि बारे चर्चा केला सँ ज्ञात होइत अछि जे किछु हद धरि अस्पष्टता विद्यमान् अछि।
मैथिली जिन्दाबाद एहि दिशा मे एकटा सर्वेक्षण वर्तमान सीमांकन अनुरूप प्रदेश एक तथा प्रदेश दुइ केर संगम केन्द्र कोसी बराज पर आयोजन केलक। एहि मे स्थानीय नेतृत्वकर्ता लोकनिक सेहो नीक सहभागिता रहल छल। भगत मंडल केर संयोजन मे संपन्न एहि सर्वेक्षण मे मधेस केर आन्दोलन व एकर मांग पर पूर्ण जानकारीक अभाव देखल गेल। सबहक विचार एक्कहि टा छल जे पहाड़ी शासक वर्ग मधेस संग बेईमानी करैत विभेदपूर्ण संविधान बनेलक अछि। नागरिकताक कानून मे सेहो पेंच लगौलक अछि। प्रदेशक सीमांकन मे मधेसक भूमि केँ पहाड़ संग जोड़िकय प्रतिनिधित्व मे पर्यन्त बदनीयत सँ काज केलक अछि। इत्यादि।
अन्त मे निर्णय लेल गेल जे कियैक न कोनो स्थानीय नेता सँ एहि विषय मे जानकारी लेल जाय। संयोजक भगत मंडल तुरन्त सप्तरी क्षेत्र-२ केर एकटा जानल-मानल नेताजी विरेन्द्र माझी केँ फोन लगेला आर हुनका संग मैथिली जिन्दाबाद केर प्रधान संपादक प्रवीण नारायण चौधरी बात करैत जानकारी लेलनि।
श्री माझी स्पष्ट रूप सँ किछेक रास मुख्य मांग केर कारण ई आन्दोलन निरंतरता मे रहबाक बात कहलनि। प्रदेश सीमांकन मे मधेसक भूमि केँ पहाड़ संग जोड़ि पुरने नीति कायम रखैत मधेसी केँ विभेद मे रखबाक षड्यन्त्र पहाड़िया शासक वर्ग द्वारा कैल गेल अछि, ई मधेस केँ कहियो स्वीकार नहि होयत आब। दोसर बात जे मधेसी केँ समान अधिकार जनसंख्याक आधार पर समानुपातिक सहभागिताक गारंटी वर्तमान संविधान मे नहि कैल गेल अछि। जतेक अधिकार देबाक बात करैत अछि ओहि मे नियत साफ नहि छैक शासकवर्गक लोक केँ आर ओ मधेसीक हाथ मे प्रतिनिधित्व देबा सँ नकारैत अछि। जनसंख्याक आधार पर निर्वाचन क्षेत्रक निर्धारण ताहि लेल मधेस मे चैल रहल आन्दोलनक एकटा मुख्य मांग रहल ओ बतौलनि। तहिना नागरिकता मे विभेदक नीति सेहो घोसियायल गेल अछि, जेना मधेसी मूल केर लोकक विवाह भारतीय संग होइत अछि आर ओहि भारतीय केँ अंगीकृत नागरिकता देल जाएछ, विडंबना एहेन अछि जे ओहि अंगीकृत नागरिकक संतान केँ नागरिकता सँ वंचित रखबाक लेल कुत्सित योजना एहि संविधान मे बनायल गेल अछि।
वर्तमान आन्दोलनक स्वरूप मे परिवर्तन अनबाक कोनो सोच या विचार अछि वा नहि ताहि पर श्री माझी कहलनि जे केन्द्रीय स्तर पर सक्रिय नेता लोकनि मोर्चाक आगामी बैसार मे एहि विन्दु पर निर्णय लेता। मुदा मधेसक आम जनताक इच्छा छैक जे ई अन्तिम लड़ाई थीक। जाबत समान अधिकार नहि देल जायत, ई आन्दोलन चलैत रहत। स्वरूप मे बदलाव आनल जा सकैत अछि, कारण मानवीय संकट सँ सब कियो आहत अछि। आन्दोलनकारी समझौता करबाक लेल तत्पर रहितो सरकार वार्ताक नौटंकी कय रहल अछि। जहाँ आन्दोलन शान्त होयबाक दिशा मे आगाँ बढैत अछि तखनहि राज्य द्वारा कोनो न कोनो उपद्रव मचाकय आन्दोलन केँ आरो भड़कायल जाएत अछि। राज्य केर निर्देशन पर प्रहरी आतंक सँ आन्दोलन केँ दमन करबाक कुत्सित प्रयास कैल जाएत अछि। पचासो सँ बेसी लोक शहीद भऽ गेल अछि एखन धरि। मोदी को छोरो – मरे पछि दस लाख पाउंछस् कहैत नेपाल प्रहरी द्वारा बिना कोनो चेतावनी देने गोलीक बौछार कैल जाएछ। पहाड़िया शासकवर्ग पूर्ण रूप सँ बदनियत रखैत मधेस व मधेसी केँ शोषण कय रहल अछि। मधेसक शान्तिपूर्ण आन्दोलन केँ बदनाम कय रहल अछि। झूठक कतेको आरोप लगा रहल अछि। श्री माझी अन्त मे समझौताक संभावना न्यून रहितो समाधान निकलबाक आत्मविश्वास रहबाक बात कहलनि। वीभत्स परिणाम यदि निकलत तऽ पृथक् देश केर मांग उठय लागत, अहु बातकेँ दरकिनार नहि कैल जा सकैत अछि। राज्य द्वारा उठि रहल डेग सँ मधेसी व पहाड़ी जनमानस बीच एकटा बड पैघ दरार बनि रहल अछि, मुदा संयोग नीक अछि जे मधेस मे रहनिहार पहाड़ी जनमानस मधेस आन्दोलनक संग अछि। जनता-जनता मे एकता रहब एहि आन्दोलनक शान्तिपूर्ण होयब प्रमाणित करैत अछि, मुदा राज्य द्वारा एकरो भड़केबाक कुत्सित प्रयास कैल जा रहल अछि, कहलनि माझी।
मैथिली जिन्दाबाद नेपाल मे विद्यमान् मानवीय संकट सँ चिन्तित रहैत आगामी समय मे जल्दिये अनुकूल समाधान होइक ताहि लेल कामना करैत अछि। आर्थिक नोकसानीक संग-संग रोजी-रोटी कमेबाक कतेको अवसर बर्बादीक दिशा मे बढि गेल अछि, ताहि कारण आन्दोलनक स्वरूप मे बदलाव आनब आवश्यक अछि। राज्य केँ मधेस व मधेसीक उत्पीडण दूर करबाक लेल समान अधिकार केर गारंटी करब आवश्यक अछि। ईमानदारी सँ मधेसी केँ राष्ट्रीयता प्रति सकारात्मक सोच अनैत देशक विकास केर दिशा मे अग्रसर करबाक लेल कोनो तरहक विभेद नहि करैत शीघ्र समाधान करब जरुरी अछि। शान्ति तखनहि आओत जखन मधेसीक मन मे स्थापित भेल अविश्वास दूर होयत।


text:
हालहि भारतीय प्रधानमंत्री नरेन्द्र मोदी द्वारा विदेश दौरा पर अपन कूटनीतिक मित्र लोकनिकेँ देल जा रहल उपहार मे मिथिला पेन्टिंग (मधुबनी पेन्टिंग) केर चर्चा जोर पर रहल। विभिन्न मिडिया आ व्यक्तित्व लोकनिक नजरि पर ई बात चढल जे सीधे भागवद्गीताक बाद प्रधानमंत्री अपन राष्ट्रक दोसर प्रतीक चिह्न मिथिला चित्रकलाक उपयोग कोना केलनि। ई बुझले बात अछि जे समग्र राष्ट्रवाद मे स्वदेश-स्वदेशीक मिठास सँ विश्व समुदाय केँ परिचित करेबाक लेल भारतीय जनता पार्टी वर्षों-वर्ष सँ संघर्ष करैत आबि रहल अछि। भारत मे छद्म धर्मनिरपेक्षवाद रहबाक आरोप ओ अपन विपक्षी विचारधारा पर सेहो लगबैत अछि जे अपन महत्ताकेँ धत्ता बता अनकर संस्कार आ संस्कृतिक संग सिद्धान्तक पोषण करैत भारतक स्वदेशी सुगंधकेँ हत्या कय रहल अछि। संघर्ष मे कतेको वर्ष बितलाक बाद नरेन्द्र मोदी समान प्रखर प्रधानमंत्रीक उम्मीदवारी मे भाजपा भारतक सत्ताकेँ अपना हाथ मे लैते एहि मुद्दा पर कार्य प्रारंभ कय देलक। मिथिला जे विगत केर केन्द्र तथा राज्य सरकारक उपेक्षाक शिकार बनि मृतप्राय बनि गेल छल, मोदीक वर्तमान डेग सँ पुन: एकटा प्राणरक्षक साँस लैत पुनर्जीवित होयबाक संकेत देखा देलक।
जनक, जानकी, याज्ञवल्क्य, कपिल, गौतम, गार्गी आदि अनेको पौराणिक विभूति सँ लैत मध्यकालीन भारतक विभूति मे सेहो मिथिला सँ विद्यापति, अयाची, मंडन, भारती, कालीदास, गोनू झा, चन्दा झा, वाचस्पति, बच्चा झा, गंगेश उपाध्याय आदि विभिन्न विभूति भारतवर्षक रक्षक बनि अपन योगदान सँ पोषण देलनि। तहिना एहि मिथिलाक जीवन-व्यवहार केँ पूर्ण वैदिक मानि सौंसे देश अंगीकार-स्वीकार करबाक वास्ते मिथिलाक पाण्डित्य परंपराक मान्यता देलक। मुदा राजकीय संरक्षणक अभाव मे ई सब शनै:-शनै: मृत्युक दिशा मे जा रहल अछि आ मैथिल पहिचान खत्म भऽ अन्य-अन्य पहिचान मे परिणति पाबि रहल अछि। लेकिन वर्तमान सरकार एहि तरफ नीक डेग बढेलक ई निश्चित सुखदायक अछि। पहिने सेहो यैह भाजपाक सरकारकाल मे मैथिली भाषा केँ संविधानक आठम अनुसूची मे स्थान देल गेल छल।


text:
समाचार साभार: सहरसा टाइम्स
अगस्त २८, २०१५ केर समाचार
पूर्व भाजपा विधायक भेजल गेला जेल……….
*वर्ष 1999 मे जबरदस्ती डीएम केर कुर्सी पर बैसबाक आरोप पर एकटा मोकदमा छलनि दर्ज ..
*जमानत याचिका भेलनि खारिज, भेजल गेला जेल……
*राजनीतिक साजिश केर भेलहुँ शिकार, स्वयं केँ बतौलनि बेकसूर……
*कहला न्यायालय पर पूरा भरोसा, फैसलाक करैत छी सम्मान …………..
सहरसा टाईम्स केर लेल मुकेश सिंह केर रिपोर्ट :- सहरसाक पूर्व भाजपा विधायक संजीव कुमार झा आइ पूर्व सँ लंबित एकटा मामिला मे सहरसा न्यायालय मे आत्मसमर्पण केलनि जतय हुनकर वकील माननीय न्यायालय मे जमानत केर अर्जी लगेला मुदा जमानत केँ रद्द करैत हुनका जेल पठा देल गेलनि.
सूत्र सँ भेटल जानकारीक मुताबिक़ पूर्व विधायक कोर्ट केर सख्त रुखि और पुलिस केर दबिश केर वजह सँ आत्मसमर्पण करबा लेल मजबूर भेला. एहि मौका पर पूर्व विधायक कहला जे जंगल राज केर समयक ई मामिला छी. भारतीय जनता पार्टी केर युवा मोर्चाक ओ जिलाध्यक्ष छलाह. ओ डीएम कार्यालय केर सामने आक्रोश प्रदर्शन केने छलाह. लेकिन ताहि समय मामिला तीन दिनक बाद दर्ज कराओल गेल छल. जाहिर तौर पर ओहि समयक राजनीतिक चक्रव्यूह केर तहत ई मामिला दर्ज कराओल गेल छल. लेकिन ओ न्यायालय केर फैसलाक सम्मान करैत छथि. न्यायालय सभक लेल समान छैक. न्यायालय केर आदेश पर हम किछु नहि बाजब. ओ न्यायालय पर प्रश्न नहि ठाढ करय चाहैत छथि.


text:
- — सोनी झा।
“भार” जेना कि नाम सुइने क लागि रहल अछि भारी,हमर मां कहैथ दाय भार भारीये होय छै। हमर मां के प्रयास रहै छलैन्ह जे कम स कम भार आवै, ताकि भार वापस दै काल में सहुलियत रहे। अपना मिथिला में भारक बड महत्व छै जे कि नीको छै। और कखनो क बेजा सेहो भ जाय यै। बेजा तखन जखन ओहि के लेल मजबूर कायल जाय। भार संस्कृति और लोकाचारक एगो बढिया माध्यम छल ओहि भार में एगो साउस,माय और दु गो अलग गामक संस्कृतिक के मेल -मिलाप होय छल। कतेक स्नेह स भार सांठैत छलैथ और भार एला पर नवकनियाक खुशी के कल्पना नै क सकै छी जिनका जेतेक पार लागै छलैन ओ सांठै छलैथ। मुदा ओहे में किछु पुंजीपति भार के भारी बना देलैथ भार के विस्तृत क सबहक नज़र में नाम कमेलैथ। ई पुंजीपति बला मानसिकता कहियो,वा दिखावा कहियो अखनो चलि रहल अछि। रुप बदैल गेल, आधुनिकता हावी भ गेल यै, मुदा रूप ओहे अछि।हम अपन दु गो बहिन तक भरिया देखने छी जखने भरिया आवैथ त सब बच्चा ओकरा चारु ओर स घेर लै छलौं। आब भारक अदान- प्रदान त होय यै अखनो, मुदा ओकर पहुचावै स ल क कि जायत? और कतेक जायत ई एगो डील भ गेल यै अगर मधुश्रावणी में दस गो भार जायत त कोजगरा में पंद्रह गो भार ले तैयार भ जाऊ उपर स मखान लै त विशेष आर्डर रहै यै जे हमर गाम बड़का अछि त हमर लियोनहारक पसार बड़का। उपर स कपड़ा लत्ता स ल क शो फटक्का उपर स।भार त एगो व्यवहार भेल जेना चोरचन(चौठचंद्र) में जमाय के बहुत प्रकारक व्यंजन बना दै छलैथ ओहि में ई देखल जाय छल जे विन्यास के संगे स्वाद केहन अछि। संगे कोनो-कोनो पिरुकिया में मैथिलानी सबहक गुदगुदाइत मजाक सेहो भरल रहैत छल मुदा आव भारक बदला पाय के लेन देन के कोन श्रेणी या व्यवहार में राखव से नै बुईझ??हम त एतवी कहव जे संस्कृति के निभाउ जरूर मुदा ओकरा भारी नै बनाउ भारे तक सीमित रहअ दियौ। जेतेक जिनका पार लागै करू ई भार एगो स्नेह होयत अछि त कोनो नव वर वधु के अरमान बस एकरा मनोरथ तक रहअ दियौ। मथदुखी नै बनाऊ।


text:
लेख
– प्रवीण नारायण चौधरी
इच्छा आ परिणाम
तहिया २८ वर्षक उमेर छल। बड़की बेटी एहि धराधाम मे आबि गेल छलीह। परम्परागत तौर पर हुनका नामे १ लाख टका के बीमा कराओल। अभिकर्ता हमर बहनोइ रहथि। ओ कहने छलाह जे बेटीक विवाह मे ई रकम काजक होयत। आब हम ४८ वर्षक छी। रकम मैच्योर्ड भऽ गेल। बेटीक विवाहक बदला ओ रकम हुनकर पढाई पर खर्च मे सहयोगक सिद्ध भेल अछि।
आइ सँ २० वर्ष पूर्व पढाई सँ बेसी महत्व विवाहक रहैक एना अनुभूति भेटि रहल अछि। २० वर्ष पहिने सच मे विवाहे निमित्त पाय जमा करब शुरू कएने रही। मुदा परिणाम अपन हाथ मे नहि रहि जाइछ लोकक। तदनुसार युग आ परिस्थिति हमरा सँ बेटी केर पढेबाक ऊपर खर्च करय लेल प्रेरित कय देलक। ओहि जमाराशि सँ पढाई खर्च मे फोड़नो नहि भेल, परन्तु किछु त भेल।
हमरे समान करोड़ों मैथिल व अन्य लोक बेटीक जन्म लैत देरी विवाह करबाक – अर्थात् कन्यादान करबाक जिम्मेदारीक बोध करैत शायद एहि तरहें अपन अवस्था मुताबिक किछु न किछु जमा करिते टा छथि। जेकरा पास नहियो किछु छैक ओकरो पास हृदय आ भावना केर अपार सम्पत्ति छैक आर ओहो लोकनि बेटीक नाम कतेको आशा आ विश्वास जमा करिते अछि। बेटीक विदाई करबाक परम्परा केर पालन मे हरेक माता-पिताक यैह दिनमान होइत छैक से सहजे बुझैत छी।
मुदा जखन वैह बेटीक विदाई जाहि घर मे कयल जायत से घरक लोक बेटीक माता-पिताक दरेग केँ दरकिनार कय अपन मनमौजी मांग करैत अछि तखन ओहि बेटीवला पर कि बितैत हेतैक से सोचनीय विषय भेल।
दहेज मुक्त मिथिला केर परिकल्पना यैह कारण एकटा पवित्र गंगा बहेबाक योजना थिक मिथिला लेल। हिमालय सँ निकसैत पवित्र जलधारा कोसी, कमला, बलान, गंडकी, बागमती, आदि द्वारा जहिना नित्य अंगना निपाइत अछि, आर साक्षात् देवनदी गंगा ओहि धोल-पखारल जल केँ अपना मे समाहित करैत गंगासागर मे जाय शान्त होइत छथि, ताहिठामक लोक मे कन्यादान केँ सौदाबाजी मे परिणति देब – एहि सँ जघन्य पाप दोसर कि भऽ सकैत छैक!
आशा करैत छी जे हर बेटीक माता-पिता लेल हर दूल्हाक माता-पिता एतेक दरेग राखिकय विवाह जेहेन पवित्र सम्बन्ध निर्माण करता। तखनहि मिथिला मे फेर सँ निमि, मिथि, जनक, विदेह, याज्ञवल्क्य, कपिल, कणाद, गौतम, विद्यापति, अयाची, मंडन, वाचस्पति, आदि औता। नहि त एखन कि भटैक रहल छी दुनिया-जहान…. समय आबि रहल अछि जे मुंह मे ऊक देनिहार पर्यन्त अहाँक अपन नहि रहि जायत। करीब-करीब एखनहुँ ई अवस्था बनिये गेल अछि, कारण अहाँ-हम स्वयं अपन बच्चा केँ अपनहि भाषा सँ दूर करैत मखैर रहल छी – ई बिना बुझने जे पहिने भाषा हेरायत, फेर साहित्य, फेर संस्कार, फेर संस्कृति आ तदोपरान्त अन्तिम मे सभ्यता हेरा जायत – के पूछत अहाँ केँ! जहिना बेटा अमेरिका मे आ मायक ठठरी सुखायल पड़ल रहि गेल नोएडाक १७वीं मंजिल वला फ्लैट मे… बिल्कुल यैह परिणाम होयत मिथिलाक लोक केर। देखैत चलू!


text:
गीताक तेसर बेरुक स्वाध्याय
(निरन्तरता मे….. भगवान् द्वारा यज्ञरूपी कर्मकेर विभिन्न विभाग पर प्रकाश – आत्मसंतुष्ट लेल कर्मबन्धन नहि बनबाक बात… ई संसार केवल यज्ञ कएनिहार लेल होयबाक स्पष्टोक्ति… यज्ञ नहि कएनिहार लेल सांसारिक यात्रा अत्यन्त कठिन… आगाँ…)
एवं बहुविधा यज्ञा वितता ब्रह्मणो मुखे।
कर्मजान्विद्धि तान्सर्वानेवं ज्ञात्वा विमोक्ष्यसे॥४-३२॥
एहि तरहें आरो कतेको प्रकारक यज्ञ वेद केर वाणी मे विस्तार सँ कहल गेल अछि। ओहि सब यज्ञ केँ अहाँ कर्मजन्य जानू। एना जानिकय (यज्ञ करबा सँ) अहाँ कर्मबन्धन सँ मुक्त भऽ जायब।
श्रेयान्द्रव्यमयाद्यज्ञाज्ज्ञानयज्ञः परन्तप।
सर्वं कर्माखिलं पार्थ ज्ञाने परिसमाप्यते॥४-३४॥
हे परन्तप अर्जुन! द्रव्यमय यज्ञ सँ ज्ञानयज्ञ श्रेष्ठ होइ्छ। सम्पूर्ण कर्म और पदार्थ ज्ञान (तत्त्वज्ञान)-मे समाप्त (लीन) भऽ जाएत अछि।
तद्विद्धि प्रणिपातेन परिप्रश्नेन सेवया।
उपदेक्ष्यन्ति ते ज्ञानं ज्ञानिनस्तत्त्वदर्शिन:॥४-३४॥
ओहि तत्त्वज्ञान केँ (तत्त्वदर्शी ज्ञानी महापुरुषक समीप जाकय) बुझू। हुनका साष्टांग दण्डवत् प्रणाम कएला सँ, हुनकर सेवा कएला सँ आर सरलतापूर्वक प्रश्न कएला सँ ओ तत्त्वदर्शी (अनुभवी) ज्ञानी (शास्त्रज्ञ) महापुरुष अहाँ केँ ओहि तत्त्वज्ञानक उपदेश देता।
यज्ज्ञात्वा न पुनर्मोहमेवं यास्यसि पाण्डव।
येन भूतान्यशेषेण द्रक्ष्यस्यात्मन्यथो मयि॥ ३५॥
जाहि (तत्त्वज्ञान)-केर अनुभव कएलाक बाद अहाँ फेर एहि प्रकारें मोह केँ नहि प्राप्त होयब आर हे अर्जुन! एहि (तत्त्वज्ञान)-सँ अहाँ सम्पूर्ण प्राणी केँ नि:शेष भाव सँ पहिले अपनहि मे आर तेकर बाद हम सच्चिदानन्दघन परमात्मा मे देखब।
अपि चेदसि पापेभ्य: सर्वेभ्य: पापकृत्तम:।
सर्वं ज्ञानप्लवेनैव वृजिनं सन्तरिष्यसि॥ ३६॥
जौँ अहाँ सब पापियो सँ पैघ पापी छी तैयो अहाँ ज्ञानरूपी नौकाक द्वारा नि:सन्देह सम्पूर्ण पाप-समुद्र सँ नीक जेकाँ तैर जायब।
यथैधांसि समिद्धोऽग्निर्भस्मसात्कुरुतेऽर्जुन।
ज्ञानाग्नि: सर्वकर्माणि भस्मसात्कुरुते तथा॥ ३७॥
हे अर्जुन! जेना प्रज्वलित अग्नि ईंधन (जारैनरूपी काठ व अन्य जरयवला वस्तु) केँ सर्वथा भस्म कय दैत छैक, तेनाही ज्ञानरूपी अग्नि सम्पूर्ण कर्म केँ सर्वथा भस्म कय दैत छैक।
न हि ज्ञानेन सदृशं पवित्रमिह विद्यते।
तत्स्वयं योगसंसिद्ध: कालेनात्मनि विन्दति॥ ३८॥
एहि मनुष्यलोक मे ज्ञान केर समान पवित्र करयवला नि:सन्देह दोसर कोनो साधन नहि अछि। जेकर योग नीका जेकाँ सिद्ध भऽ गेल अछि, (ओ कर्मयोगी) ओहि तत्त्वज्ञान केँ अवश्ये स्वयं अपना-आपमे पाबि लैत अछि।
श्रद्धावाँल्लभते ज्ञानं तत्पर: संयतेन्द्रिय:।
ज्ञानं लब्ध्वा परां शान्तिमचिरेणाधिगच्छति॥ ३९॥
जे जितेन्द्रिय तथा साधन-परायण अछि, एहेन श्रद्धावान् मनुष्य ज्ञान केँ प्राप्त होएत अछि और ज्ञान केँ प्राप्त भऽ ओ तत्काल परम शान्ति केँ प्राप्त भऽ जाएत अछि।
अज्ञश्चाश्रद्दधानश्च संशयात्मा विनश्यति।
नायं लोकोऽस्ति न परो न सुखं संशयात्मन:॥ ४०॥
विवेकहीन और श्रद्धारहित संशयात्मा मनुष्यक पतन भऽ जाएत छैक। एहेन संशयात्मा मनुष्य केर लेल न त ई लोक (हितकारक) छैक, नहिये परलोक (हितकारक) छैक आर नहिये सुख कतहु ओकरा लेल छैक।
एतय भगवान् विवेकहीन – अर्थात् जेकरा मे उचित-अनुचित केर ज्ञानक सर्वथा अभाव रहैत अछि तेकरा अतिरिक्त श्रद्धारहित संशयात्मा – यानि जेकरा गुरुरूपी प्रकाश पर भरोस नहि रहैछ, ओ सदिखन संशय मे घेरायल रहैछ, एहेन मनुष्य लेल कोनो लोक मे कल्याण नहि होयबाक बात कहलैन अछि।
स्वामी स्वरूपानंद जी केर मुताबिक – विवेकहीन अर्थात् अज्ञानी, जे स्वयं केँ आत्मारूप मे नहि जानि सकल अछि; श्रद्धारहित ओ जेकरा अपना अतिरिक्त दोसर केकरो पर विश्वास नहि हो आर संशयात्मा यानि जे सदिखन कोनो न कोनो अविश्वासक चलतबे संदेह मे घेरायल रहैछ… जेकरा एहि संसार मे विद्यमान् विभिन्न अवस्था पर मात्र संदेह टा होएछ, एहेन लोक केँ कहियो संतोष नहि भेटैछ ताहि हेतु ओकरा लेल ई लोक – परलोक – कोनो लोक नहि होयबाक बात भगवान् द्वारा कहल गेल अछि, कहैत छथि।
योगसन्न्यस्तकर्माणं ज्ञानसञ्छिन्नसंशयम्।
आत्मवन्तं न कर्माणि निबध्नन्ति धनञ्जय॥ ४१॥
हे धनंजय! योग (समता)-केर द्वारा जेकरा सम्पूर्ण कर्म सँ सम्बन्ध-विच्छेद भऽ गेल अछि आर विवेकज्ञान केर द्वारा जेकरा सम्पूर्ण संशय केर नाश भऽ गेल अछि, एहेन स्वरूप-परायण मनुष्य केँ कर्म नहि बन्हैछ।
तस्मादज्ञानसम्भूतं हृत्स्थं ज्ञानासिनात्मन:।
छित्त्वैनं संशयं योगमातिष्ठोत्तिष्ठ भारत॥ ४२॥
तैँ हे भरतवंशी अर्जुन! हृदय मे स्थित एहि अज्ञान सँ उत्पन्न अपन संशय केँ ज्ञानरूप तलवार सँ छेदन कयकेँ योग (समता)-मे स्थित भऽ जाउ आर (युद्ध केर लेल) ठाढ भऽ जाउ।
ॐ तत्सदिति श्रीमद्भगवद्गीतासूपनिषत्सु ब्रह्मविद्यायां
योगशास्त्रे श्रीकृष्णार्जुनसंवादे ज्ञानकर्मसन्न्यासयोगो नाम
चतुर्थोऽध्याय:॥ ४॥
अपन अनुभूतिः अध्याय २ मे अपन पहिचान आत्मारूप मे करैत अध्याय ३ मे स्वधर्म वास्ते कर्म करबाक उपदेश देल गेल आर फेर कर्म केँ यज्ञ धरि निहित करैत तत्त्वज्ञान सँ परिपूर्ण होयबाक बात कहि तत्क्षण उपस्थित प्रसंग पर अपन योगदानक स्पष्ट आदेश निर्दिष्ट अछि।
हरिः हरः!!


text:
दरभंगा:[प्रणव चौधरी]दरभंगा जिलाक अझौल गाव में दहेजक दानव एकटा बेटी केँ हत्या कय ओहिके रोड एक्सीडेन्ट मे मरल गेल देखेबाक प्रयास कयल जेबाक खबैर फेसबुक सँ भेटल अछि।
प्राप्त सूचना मुताबिक मृतका लड़की केर सम्बन्धी अरुण झा फेसबुक मार्फत जनतब दैत कहलैथ यै जे प्रभात कुमार झा, पुत्र अजय झा केर विवाह 29/04/2018 केँ रंजना झा सुपुत्री भूप नारायण झा सँ लड़की केर पैतृक गांव जरैल जिला मधुबनी मे भेल छल। विवाहक भेलाक कनिके दिनक बाद सँ लड़की केँ दहेज़ लेल प्रताड़ित कयल जाय लागल छल। लड़का प्रभात द्वारा कैको बेर रंजना संग मारि-पीट सेहो कयल गेल छल। मुदा लोक लाजक डर सँ पुलिस मे शिकायत नहि देल गेल छल। जखन लड़की केँ ओकर सासूरक लोक अपन माय-बाप-भाइ-बहिन सँ नैए भेट ओर फोन पर सेहो बात नैए करैय दैय गेल। तखन लड़कीक पिता ओकरा सँ भेट करबाक लेल बेटीक सासूर गेलाह। ओतय बेटी अपन सासूर केर लोक केँ डरक मारे सभक सोझाँ कोनो शिकायत तऽ नहि केलक, मुदा मौका पाइब लड़की एकटा चिट्ठी अपन पिता भूप नारायण झा केँ चुप-चाप दय देलक जाहि मे सासूरक सब हालात केर चर्चा लिखल छल।
18-8-18 क साँझक समय लड़कीक माँ-बाप केँ ओकर सासूरक लोक ई खबरि देलक जे एक्सीडेंट मे रंजना केर मौत भऽ गेल अछि । लड़कीक घरक लोक केँ सासूरक आसपड़ोस रहनिहार एक सूत्र द्वारा कहल गेलनि जे ओकरा संग घर पर मारि-पीट कयल गेलैक आर गला दबाकय हत्या कयल गेलैक। पूरे इलाका मे चर्चा छैक जे जँ लड़कीक मृत्यु भेलैक तऽ फेर रातिक अन्हरिया मे ओकर लहास केँ ठेकाना लगेबाक लेल सासूरक लोक ओकरा संस्कार कय देबाक लेल कियैक लय गेलैक जतय मल्लाह समुदायक किछु लोक देखि लेलकैक आ विरोध केलकैक तखन लाश लय केँ लड़काक परिवार भागि गेलैक। आर घर वापस आबिकय एक्सीडेंट होयबाक झूठ अफवाह उड़ा देलकैक। लड़का केँ सेहो अस्पताल मे एडमिट करबा देलकैक।
लड़कीक परिचित जखन लाश देखलकैक तऽ ओकर हालत सन्देहास्पद लागल। लड़की पैरक पायल ओकर बिस्तर पर टूटल भेटल। लड़की केँ गला पर नीला निशान अछि।पुलिस बाद मे लाश केँ अपना कब्जा मे लय केँ पोस्टमार्टम लेल भेज देलक।
जानकारी केँ मुताबिक लड़की द्वारा लिखल चिट्ठी मे लड़का केँ परिवार द्वारा ओकर दोसर विवाह करेबाक आ एकरा जान सँ मारि देबाक बात पर्यन्त लिखल अछि। मुदा लड़का केँ पिता बिहार पुलिस सँ सेवा निवृत्त दरोगा छथि, हत्याक एक्सीडेन्ट देखायब हुनका नीक सँ पता हेता,मुदा लड़की केँ पिता सेहो बिहार पुलिस मे सब इंस्पेक्टरक पद पर कार्यरत छथि आर दरभंगा पुलिस द्वारा कयल जा रहल अनावश्यक बचाव केर विरोध मे ओ आम जनमानस सँ संग देबाक अपील सेहो कयलनि अछि।
ओम्हर लड़कीक बहिन आराधना रंजन सेहो अपन बहिनक हत्या होयबाक बात कहलैथ यै।
लरका पक्षक ओर विशनपुर थानाध्यक्षक बयान।जे हम सब मुजफ्फरपुर जाइ छेलू।ओर ओहि समय एकमी-शोभन बाइपास रोडक नजदीक भरौल चौकक पास एग़ अज्ञात वाहन हमर बाइक के पिछा स धक्का माइर देलक। जेहिमे बाइक पर पीछा बैठल रंजना के मौत घटना स्थल पर भ गेल। जखन, की बाइक सवार गंभीर रूप से घायल छैथ। जेही में मृतका के पहचान बाइक चालक प्रभाष झाक पत्नी रंजना झा के रूप में मे कैल गेल हन। एही घटना के संबंध में विशनपुर थाना कहलैथ कि भरौलक पास मुजफ्फरपुरक ओर जा रहल एगो अनियंत्रित पिकअप वैन पीछा स धक्का माइर फरार भ गेल।ओतैय के स्थानीय लोग मदद करबाक लेल आगा एलैथ मुदा ताबे में रंजनाक मृत्यु भ गेल छल। पुलिस लाश के अपना कब्जा में ल क पोस्टमार्टम केर लेल डीएमसीएच भेज देलक। ओतैय मृतका केँ पति व बाइक चालकक स्थिति सेहो नाजुक बताओल जा रहल अछि।
जखन मिथिला दैनिकक टिम थाना स बात केलैथ त थानाध्यक्ष अखन एही केस के जांच मे लागल छैथ।ओर किनको गिरफ्तार करबाक बात नैय कहलैथ यै।ओर कहलैथ जे आइ साझ तक पुरा जानकारी दैब एही केसक,जे सच्चाई कि अछि "मडर या एक्सीडेंट"।
#दहेज उत्पीड़न #दरभंगा #अझौल #मैथिली समाचार


text:
श्री तुलसीदास रचित श्रीरामचरितमानस केर सुन्दरकाण्ड केर मैथिली अनुवाद
अनुवादकः प्रवीण नारायण चौधरी
प्रेरकः मैथिलीक वरिष्ठ साहित्यकार ‘लेखक रमेश’
शेष सम्पूर्ण कृपा श्री सीताराम व श्री गौरीशंकर संग स्वयं पवनसुत हनुमानजी छथि। महाकवि तुलसीदास प्रति पूर्ण श्रद्धा आ समर्पण संग हुनक गुण-धर्मक अंश मात्र भेटि जाय अपने पाठक लोकनि केँ, यैह सोचि ई ‘मैथिली सुन्दरकाण्ड’ राखि रहल छी। एहि सँ पूर्व श्री हनुमानचालीसा सेहो पोस्ट कय चुकल छी, अपने लोकनिक समर्थन – स्वीकार्यता प्रति हृदय सँ आभारी छी।
हरिः हरः!!
पंचम सोपान-मंगलाचरण
श्लोक :
शान्तं शाश्वतमप्रमेयमनघं निर्वाणशान्तिप्रदं
ब्रह्माशम्भुफणीन्द्रसेव्यमनिशं वेदान्तवेद्यं विभुम्।
रामाख्यं जगदीश्वरं सुरगुरुं मायामनुष्यं हरिं
वन्देऽहं करुणाकरं रघुवरं भूपालचूडामणिम्॥१॥
भावार्थ : शान्त, सनातन, अप्रमेय (प्रमाणहुँ सँ परे), निष्पाप, मोक्षरूप परमशान्ति दयवला, ब्रह्मा, शम्भु और शेषजी सँ निरंतर सेवित, वेदान्त द्वारा जानय योग्य, सर्वव्यापक, देवता लोकनि मे सबसँ पैघ, माया सँ मनुष्य रूप मे देखायवला, समस्त पाप केँ हरयवला, करुणा केर खान, रघुकुल मे श्रेष्ठ तथा राजा लोकनिक शिरोमणि राम कहेनिहार जगदीश्वर केर हम वंदना करैत छी॥१॥
शान्त शाश्वत अप्रमेय निष्पाप निर्वाण शान्तिप्रदायक
ब्रह्मा शम्भु फणीन्द्र मनीश वेदान्तवेद्य सर्वव्यापक।
जगदीश्वर सुरगुरु स्वयं हरिक माया मनुष्यरूप राम
करुणाकर रघुवर भूपालहु केर चुडामणि केँ प्रणाम॥१॥
नान्या स्पृहा रघुपते हृदयेऽस्मदीये
सत्यं वदामि च भवानखिलान्तरात्मा।
भक्तिं प्रयच्छ रघुपुंगव निर्भरां मे
कामादिदोषरहितं कुरु मानसं च॥२॥
भावार्थ : हे रघुनाथजी! हम सत्य कहैत छी आर फेर अहाँ तँ सभक अंतरात्मे थिकहुँ (सब किछु जनैत छी) जे हमर हृदय मे दोसर कोनो इच्छा नहि अछि। हे रघुकुलश्रेष्ठ! हमरा अपन निर्भरा (पूर्ण) भक्ति दिअ और हमर मन केँ काम आदि दोष सँ रहित कय दिअ॥२॥
हे रघुपति! हमर हृदय मे आन कोनो इच्छा नहि
सत्य कहैछी स्वयं अहाँसँ सभक अन्तरात्मा छी अपने।
हे रघुकुलश्रेष्ठ! दिअ मात्र अपन निर्भरा भक्ति
करू मन हमर कामादि दोष रहित शक्ति॥२॥
अतुलितबलधामं हेमशैलाभदेहं
दनुजवनकृशानुं ज्ञानिनामग्रगण्यम्।
सकलगुणनिधानं वानराणामधीशं
रघुपतिप्रियभक्तं वातजातं नमामि॥३॥
भावार्थ : अतुल बल केर धाम, सोनाक पर्वत (सुमेरु) समान कान्तियुक्त शरीरवाला, दैत्य रूपी वन (केँ ध्वंस करयवला) केर लेल अग्नि रूप, ज्ञानियो मे अग्रगण्य, संपूर्ण गुण केर निधान, वानर केर स्वामी, श्री रघुनाथजी केर प्रिय भक्त पवनपुत्र श्री हनुमान्जी केँ हम प्रणाम करैत छी॥३॥
अतुलितबल केर धाम छी स्वर्णपर्वत के समान
दनुजवन केर नाशक अग्नि ज्ञानी मे अग्रगण्य
सर्वगुणक छी अहाँ निधान हे वानराणामधीश
रघुपति केर प्रियभक्त पवनपुत्र केँ प्रणाम॥३॥
आगू पढूः हनुमान्जी केर लंका मे प्रवेश आ लंका वर्णन


text:
पटना। महावीर मंदिर मे मुख्यमंत्री नीतीश कुमार क्षीरम (दूध स बनल प्रसाद) क शुभारंभ केलथि। एहि अवसर पर ओ कहलथि जे राज्य क मठ-मंदिर क स्थिति मे सुधार भ रहल अछि। मंदिर कए भेटल दान क उपयोग लोकक कल्याण क लेल भ रहल अछि। एहि मौका पर महावीर मंदिर न्यास समिति क अध्यक्ष आचार्य किशोर कुणाल कहला जे जगन्नाथपुरी क बाद पटना क महावीर मंदिर मे क्षीरम क शुभारंभ कैल जा रहल अछि। मंदिर मे क्षीरम 11 बजे भगवान क भोग लगेलाक बाद श्रद्धालु क लेल उपलब्ध रहत। क्षीरम क आधा किलो क पैकेट क 75 टका आ एक किलो कपैकेट क दाम 150 टका अछि। क्षीरम दूध, खोआ, पनीर, चीनी, किसमिस, इलायची, काजू आ अरारोट आदि कए मिलाकए बनाउल गेल अछि।
धार्मिक न्यास पर्षद पुनर्गठित, कुणाल बनलाह अध्यक्ष
पटना राज्य सरकार विघटित धार्मिक न्यास पर्षद क पुनर्गठन करि देलक अछि। महावीर स्थान न्यास समिति क सचिव आ धार्मिक न्यास पर्षद क प्रशासक रहल भारतीय पुलिस सेवा क अवकाश प्राप्त अधिकारी आचार्य किशोर कुणाल कए पर्षद क अध्यक्ष बनाउल गेल अछि। कुनाल कए आब राज्य मंत्री क सुविधा भेटत। कुनालक अतिरिक्त आठ आओर गोटे कए सदस्य बनाउल गेल अछि। अध्यक्ष आ सदस्य सब हक कार्यकाल पांच साल क लेल अछि। पूर्व महाधिवक्ता रामबालक महतो, अवकाश प्राप्त न्यायमूर्ति पीके सिन्हा, पूर्व जिला एवं सत्र न्यायाधीश दामोदर प्रसाद, बूढ़ा नाथ मंदिर भागलपुर क महंत शिवनारायण गिरि, दरभंगा संस्कृत विश्वविद्यालय क रीडर चौठी सदाय, धर्मायण क संपादक पं. भवनाथ झा, विधान पार्षद कृष्ण कुमार सिंह, पटना उच्च न्यायालय मे राजकीय अधिवक्ता हरेन्द्र प्रसाद सिंह कए सदस्य बनाउल गेल अछि।


text:
दिनेश सञ्चार गृहभिटरे पत्रकारउप्पर मारपिट
पहुरा समाचारदाता
धनगढी,२६ भदौ । दिनेश सञ्चार गृहभिटरे पत्रकारउप्पर हातपात हुइल बा ।
धनगढीमे थुनुवा कक्षभिटर १९ वर्षीय युवकसे करलै आत्महत्या कना समाचार झुठ रहल ओ डिलिट करे पर्ना कहटी कार्यालयमे पुगल १५/२० जानेक समुह आज दिनके दिनेश सञ्चार गृहमे कार्यरत पत्रकारउप्पर कुटपिट हुइल ।
सञ्चार गृहके सह–सम्पादक जनक विष्ट लगायतके पत्रकारउप्पर ओइने कुटपिट करल हुइट कना व्यवस्थापक अमिता कुँवर, प्राविधिक कल्पना सिहउप्परफे हातपात समेत करल हुइट ।
जिल्ला प्रहरी कार्यालय कैलालीके प्रवक्ता तथा प्रहरी नायव उपरिक्षक प्रतिक विष्टसे डेहल जानकारीके आधारमे दिनेश खबरसे धनगढीमे थुनुवा कक्षभिटर १९ वर्षीय युवक करलै आत्महत्या कना समाचार प्रकाशन करल रहे ।


text:
गरीब स्वाभिमान रैली आइ
– किसलय कृष्ण, सहरसा। मैथिली जिन्दाबाद, अप्रैल २०, २०१५.
बिहारक पूर्व मुख्यमंत्री जितनराम मांझीक नेतृत्व मे गठित हिन्दुस्तान अवाम मोर्चा द्वारा गरीब स्वाभिमान रैली केर विशाल आयोजन गाँधी मैदान पटना मे आइये कैल जा रहल अछि। आयोजन मे सहरसा सँ प्रसिद्ध मैथिलीसेवी बिमल कान्त झा केर नेतृत्व मे करीब ५००० कार्यकर्ता पटना पहुँचि चुकल अछि। समाजसेवी झा आजुक सम्मेलन केर एक मुख्य वक्ता सेहो छथि। मैथिली-जिन्दाबाद केँ जानकारी करौलनि जे राजनीति मे रहैत हमर पहिल प्राथमिकता मातृभूमि मिथिला, मातृभाषा मैथिली आ अपन गाम-समाजक जमीनी मुद्दा रहत। गाम-समाजक उत्थान सँ राज्य आ देशक उत्थान होयत।


text:
सूचनाः
प्रदेश १ सरकार – युवा तथा खेलकुद महाशाखा, सामाजिक विकास मंत्रालय, विराटनगर के सूचना पर सभक ध्यानाकर्षण हो
हमर अनुरोधः मैथिलीभाषी सृजनकर्मी लोकनि आ जे विशिष्ट योगदान एहि क्षेत्र मे दय रहल छी तिनका सब सँ सम्बोधित अछिः साहित्य मे, संगीत मे, चित्रकला मे, रंगकर्म मे, लोकनृत्य वा लोकगीत मे, फिल्म मे – जाहि कोनो विधा मे जे सब सेवारत छी, कृपया अपन परिचय आ योगदान के सम्बन्ध मे मंत्रालय केँ जानकारी जरूर कराउ।
संलग्न सूचना पत्र – मिति २०७८/०३/१३ मुताबिक देल गेल ईमेल पर अपन योगदान या नवोदित सृजनकर्म आदिक बारे मे व्यक्तिगत विवरण संग २१ गते सँ पहिने जानकारी पठा दियौन।
मंत्रालय अन्तर्गत महाशाखा द्वारा ‘सम्मान आ प्रोत्साहन’ कार्यक्रम मे स्वयं केँ नामित करैत प्रदेश १ सरकार संग सहकार्य करू।
एहि सँ सम्मान व प्रोत्साहन मात्र नहि अपितु एहि क्षेत्र मे कार्यरत स्रष्टा लोकनिक व्यक्तिगत विवरण मंत्रालय मे रहत जाहि के आधार पर आगामी समय मे सहकार्य करय मे सहजता होयत। तेँ, सब कियो अपन विवरण मंत्रालय केँ जरूर पठाउ।
सधन्यवाद,
प्रवीण नारायण चौधरी
अध्यक्ष, मैथिली एसोसिएशन नेपाल,
विराटनगर।
Note: बहुत गोटे केँ हम टैग कएने छी, कृपया अहाँ सब सेहो एक-दोसर सँ सूचना आदान-प्रदान करैत एहि अवसर के उचित उपयोग करब से अपेक्षा रखैत छी। प्रदेश १ सरकार प्रति आभार।


text:
दुबई मे आयल मंदी स गेल हजार से बेसी बिहारिक नौकरी
एयरपोर्ट पर कार, मकान मे सामान छोडि़ लौटलाह
एकाएक वेतन मे कटौती स भेल रहब मुश्किल
व्हाइट कॉलर जॉब पर सबस बेसी मंदीक प्रभाव
उज्ज्वल कुमार
पटना । गल्फ मे नौकरी केनिहार धीरे-धीरे बिहार लौट रहल छथि। दुबई मे छायल मंदीक असर उत्तर बिहार क ओहन परिवार पर देखल जा सकैत अछि, जेकर कम स कम एकटा सदस्य खाड़ी क देश मे कमा रहल अछि या छल। एहन परिवारक माली हालत एकाएक गड़बड़ा गेल अछि। एक बेर फेर स हुनकर समक्ष आर्थिक अभाव क बादल मंडरा रहल अछि। पासपोर्ट ऑफिस क आंकड़ा पर ध्यान दी त बिहार क दू दशक मे गोपालगंज आ सीवान स पलायन करनिहार क संख्या सबस बेसी रहल अछि। ओहि मे गोपालगंज क फतेहपुर, पाखोपाली, तुरकहां, सरेया, सवरेजी, चौरांव, इंदरवां अदुल्ला, नवादा परसौनी, तकिया याकूब सन गाम स त लगभग हर घर स एकटा सदय खाड़ी गेल अछि। जखनकि सीवान क खालिसपुर, प्रतापपुर, चांदपाली, भद्दा, मखदूमपुर सराय, शशि छपरा, चांदपाली, चुलाई सन इलाका स त कईटा परिवार खाड़ी जा बसल अछि। मुदा हालात एहन पैदा भ गेल अछि जे मातृभूमि कए अंतिम प्रणाम कहि कए गेल कईटा ‘यात्रीÓ फेर फेर अपन गाम लौटबाक निर्णय केलथि अछि।
‘सब किछु आराम स चलि रहल छल। एहि बीच अपन परिवार कए सेहो बजा लेलहुं। आब नव ढंग स घर-गृहस्थी क शुरुआत भ रहल छल। फ्लैट लेलहुं, अपन पसंद क कार लेलहुं। परिवारक कए ओकर पसंद क हिसाब स क्रेडिट कार्ड देलहुं। एकर बावजूद वेतन स करीब 30 फीसदी बचत भ जाइत छल। जाहि मे स किछु घर पठा दैत रही। ऑफिस कईटा आओर सुविधा सेहो मुहैया करबा देने छल। मुदा मार्च-अप्रैल क बाद स सुविधा मे कटौती होइत गेल। कटौती बढै़त गेल आ ओकर असल वेतन तक पहुंच गेल। अंतत: गुजारा मुश्किल भेल।Ó
-अदनान
गुड बाय यूएई
जी हां, जब यूएई क बहरीन, दुबई आ दरहम एयरपोर्ट पर लावारिस कार कए जब्त कैल जा रहल अछि। कार पर बस एतबा लिखल भेटि रहल अछि जे -यूएई गुड बाय। इ कोनो फिल्म क कहानी नहि छी, बल्कि दुबई क शिकार भेल शाह अली अदनान क हकीकत छी। अदनान आबुधाबी कॉमर्शियल बैंक मे टीम लीडर क रूप मे कार्यरत छलाह। अदनान पहिने परिवार कए पटना पठेलथि फेर अपनो ओहि ठाम रहब मुश्किल भेल। ओ लौट कए पटना क मंदिरी स्थित अपन घर मे रहि रहल छथि। इ कहानी कोनो एकटा अदनान क नहि छी। एकर चपेट मे कईटा बिहारी आबि चुकल छथि। करीब साढ़े तीन साल यूएई मे बीता चुके अदनान कहला जे कार बेसीतर एहन लोकक छी जे लोन पर कार किनलथि, मुदा मंदीक कारण ऋण चुकता करबा मे असमर्थ भ कार छोडि़ भारत लौटबा लेल मजबूर भ गेलाह। अदनान कहला जे हुनकर एकटा मित्र हैदराबाद निवासी सेहो अपन कार एयरपोर्ट पर छोडि़ भारत लौटलाह, किया कि हुनका लग दोसर रास्ता नहि छल। बहुत लोक पहिने अपने परिवार कए पठेलक फेर सामान आ कार सन चीज छोडि़ यूएई कए अलविदा कहि भारत लौट आयल।
प्रियरंजन पांडेय, सेफ्टी मैनेजर। तीन साल पहिने अबू धाबी क कंस्ट्रक्शन कंपनी ‘फ्लोरÓ ज्वाइन केने छलाह, मुदा मंदी क सीधा असर पड़ल आ ओ घर वापस आबि गेलाह अछि। ओना त प्रियरंजन एकटा बियाह मे एलाह अछि, मुदा हुनकर कहब अछि जे आब गल्फ लौटब मुश्किल अछि। प्रियरंजन अपन देश मे नौकरी ताकि रहल छथि। प्रियरंजन कहला जे मंदी क शुरूआत मे एहन हालात नहि छल, मुदा आब ओहि ठाम टिकबाक बहुत बेसी मतलब नहि रहि गेल अछि। हम एकटा कंस्ट्रक्शन कंपन मे छी आ मंदी क सबस बेसीअसर एहि क्षेत्र मे पड़ल अछि। प्रियरंजन कहला जे बिहार लौटबा स पूर्व ओ अपन जॉब कंसल्टेंट्स क लग अपन सीवी पठा देने रहथि।
दोसर दिस सउदी अरब क नासिर-अल-हादरी मे सेफ्टी इंजीनियर क तौर पर काज करि रहल अंगीरा सिंह कए ओहि ठाम स से ‘लौटबाÓ क फरमान द देल गेल अछि। सिंह सेहो भारत मे नौरी ताकि रहल छथि। इ समस्या सिर्फ प्रियरंजन आ अंगीरा क तक सीमित नहि अछि। दुबई मंदी क तूफान क सीधा असर उत्तर बिहार क अनेक परिवार पर पड़ल अछि।
सबस बेसी असर दुबई मे
मंदी क सबस बेसी प्रभाव दुबई पर पड़ल अछि। एलियास मिर्जा सऊदी अरब मे नौ साल तक सॉफ्टवेयर एक्सपर्ट क रूप मे काज करबाक बाद भारत लौटलाह अछि। पटना निवासी एलियास आब एहि ठाम अपन एड एजेंसी क कारोबार शुरू करताह। एलियास कहला जे मंदीक सबस बेसी प्रभाव व्हाईट कॉलर जॉब होल्डर्स पर पड़ल अछि । पहिने वेतन मे कटौती कैल गेल, फेर सुविधा ल लेल गेल। मंदीक बाद त कईटा क्षेत्र मे यूएई क बाहरक लोकक नियुक्ति बंद करि देल गेल। एहन मे त ओहि ठाम एक दिन रहब मुश्किल अछि। हाल मे रियाद स लौटलाह मकसूद आलम क कहब अछि जे मंदीक कोनो असर एहन मजदूर तक नहि आयल अछि। मुदा हालात नहि सुधरल त मजदूरो लेल काज नहि रहत। फुलवारीशरीफ क हारूण कॉलोनी मे रहनिहार मकसूद पिछला 15 साल स रियाद मे सेल्समैन क नौकरी करिनिहार कहला जे अगिला सप्ताह ओ रियाद जा रहल छथि, देखबा चाही जे ओहि ठामक हालत एहन अछि। फुलवारीशरीफ मे रहनिहार सिकंदर क कहब अछि जे ओ एकटा होटल मे काज करैत दथि ओ हुनकर नौकरी पर एखन कोनो खतरा नहि अछि।


text:
बेटी आ बेटा लेल शिक्षाः बेटीक कन्यादान ओहने परिवार मे करू जे बेटी-बेटा प्रति समान सोच रखलनि अछि
युग ओ नहि रहि गेलैक जे बेटा उच्च शिक्षा ग्रहण करत आ बेटी पति-परिवार पर निर्भरता पाबि गृहिणी आ कुशल मातृत्व मात्र ग्रहण करत। हम ई कदापि नहि कहब जे अल्पशिक्षित महिला उच्चशिक्षित पुरुषक तुलना मे खराब होइत छथिन, कियैक त हम अपन जीवन मे स्वयं अपन माय-पितियाइन-बाबी-मौसी-पीसी आदिक स्थिति सँ एहि बात पर जोरदार विश्वास करैत छी जे नारी शक्ति मे ई आधुनिक शिक्षा वला उच्च शिक्षा सँ बहुत आगू पारिवारिक आ पारम्परिक सांस्कारिक शिक्षा थिकैक, तखन न वैह अल्पशिक्षित माय एहेन-एहेन धियापुता सभक जन्म आ पालन-पोषण संग पारिवारिक संस्कार प्रदान करैत छैक जाहि के बल पर मिथिलाक लोक संसार भरि मे अपन सौरवक प्रदर्शन कय रहल छैक। लेकिन आबक पीढ़ी मे बेटी केँ शिक्षा नहि देबय त विश्व भरिक अन्य समुदायक अपेक्षा हम सब बहुत पछैड़ जायब। खास कय केँ पलायन लेल बाध्य मैथिल समाज बाहरक दुनिया देखि चुकल अछि। बाहरी लोक आ बेटी शिक्षाक अवस्था सँ बखूबी परिचित अछि। तेँ आइ बेटा आ बेटी मे विभेदक सवाले नहि उठैत छैक। हँ, गाम-घर मे बहुत रास जाति-समुदाय मे ई पिछड़ापन एखनहुँ ओहिना हावी छैक। ताहि दिशा मे सामाजिक अभियान केँ बढेनाय सेहो जरूरी देखि रहल छी।
किछु गोटे दाकियानूसी सोच राखयवला उच्च शिक्षित वर्ग एखनहुँ बेटी सभक शिक्षा प्रति रूढ़िवादी विचारधाराक पृष्ठपोषण करैत छथि। एहेन लोक वास्तव मे बेटी केँ दहेज गानिकय उच्च स्तर के ‘सरकारी नौकरीवला’ या फेर खूब बेसी टका कमायवला जमाय कीनब पसिन करैत छथि। आर त आर, एहने लोक सब दोसरक बेटी केँ उच्च शिक्षा मे अग्रसर देखि ओकरा बारे तरह-तरह के क्षुद्र आ कलंकित बात-विचार साझा करैत रावणी अट्टहास सेहो करैत देखल जाइत छथि। हिनका सब केँ कि पता जे ई जतेक दहेज गानिकय बेटी लेल सरकारी नौकरी वला दूल्हा अनता आ कि मोटगर-डटगर पाइ कमेनिहार जमाय अनता ताहि सँ बहुत बेसी टका पहिनहि ई बेटी पढ़ेनिहार वर्ग अपन बेटीक शिक्षा पर खर्च कय चुकल रहैत छैक। ओकरा एहि बात के परवाह नहि रहैत छैक जे विवाह मे दहेज गानय पड़त आ कि रने-बने छिछियाय पड़त तखन बेटीक विवाह होयत…! विवाह ओहि परिवार लेल सेकेन्डरी विषय भ’ गेल छैक। हालांकि एहि मामिला मे हम सब बेस होशियार बनिकय समय के महत्व बुझैत सब काज करी, हमर यैह आह्वान रहत… धरि शिक्षा मे पाछू बिल्कुल नहि पड़ी आ बेटी केँ आसमान छुबय लेल स्वतंत्रता जरूर दी, हम यैह बेर-बेर कहब। क्षुद्र आ कलंकित निन्दा मे मशगूल ई रूढिवादी लोकक बात मे बिल्कुल नहि पड़ी आ न एहेन परिवार मे कथमपि अपन बेटीक कन्यादान करी। ओहने परिवार मे बेटीक कन्यादान करू जे स्वयं बेटी सभक शिक्षा लेल अहाँ जेकाँ सोच राखि आगू बढेलनि अछि।
हरिः हरः!!


text:
— आभा झा।
सावित्री सत्यवानकेँ कथासँ प्राप्त भेल सीख –
वट सावित्री जेठ मासक अमावस्या तिथि क’ होइत अछि।ई व्रत विधि-विधानसँ केलासँ अखंड सौभाग्य और संतानवती होयबाक फल प्राप्त होइत छैक। एहि पूजामें बड़क गाछसँ ” फल लागल ” डारि तोरि क’ अंगनामें माटिमें या जे बाहर फ्लैटमें रहैत छी से गमलामें रोपिक ओकर पूजा करैत छथि।संतानवतीकेँ फल लागल डारिकेँ पूजा केनाइ आवश्यक मानल जाइत छैक। अरिपन सेहो देल जाइत छैक। नब वस्त्र पहिर अंगनामें अरिपन देल सब पर पूजा कयल जाइत छैक। बड़क डारिमें सिंदूर, पिठार लगा आरतक पात साटल जाइत छैक। बियैन पर सिंदूर पिठार लगा क’ पियर तागकेँ डारिमें लपेट क’ एक दालि, अंकुरी और एकटा आम आ लीची ल’ क’ लोटामें जल ल’ चारूकात घुमिक बड़क गाछमें सबटा राखि देल जाइत छैक।फेर तीन या सात बेर बेढ़ द’ क’ पुनः कथा सुनल जाइत छैक। मिथिलामें बरसाइत पाबैन में नबका बांसक बियैनसँ गाछकेँ होंकल जाइत छैक। वट वृक्षकेँ पूजन और सावित्री सत्यवानकेँ कथाक स्मरण करवाकेँ विधानक कारणे ई व्रत वट सावित्रीकेँ नामसँ प्रसिद्ध अछि।मिथिलांचलमें अहि व्रतकेँ बरसाइत कहल जाइत छैक। सावित्री भारतीय संस्कृतिमें एतिहासिक चरित्र मानल जाइत छथि।सावित्रीकेँ अर्थ वेद माता गायत्री और सरस्वती सेहो होइत अछि। वैदिक ग्रंथसँ ल’ क’ उपनिषद, ब्राह्मण तथा पौराणिक ग्रंथमें मृत्युकेँ चुनौती देबय वाला वट प्रजातिकेँ वृक्षमें बरगदकेँ अमूल्य बताओल गेल अछि।एकर जड़ि, छाल, पात, छाया और हवाकेँ ने सिर्फ मनुष्य बल्कि धरती , प्रकृति तथा समस्त जीव-जंतुकेँ लेल जीवन रक्षक कहल गेल अछि।मनुष्यकेँ शरीरमें बीमारीकेँ रूपमें यदि यमदूत प्रवेश करि गेल हो और ओ एहि गाछक शरणमें चलि जाय त’ जेना सावित्री अपन पति सत्यवानकेँ यमराजक हाथसँ जीवित वापस आनैमें सफलता हासिल केने छलीह। ओहि तरहें सामान्य व्यक्ति सेहो यमदूतसँ मुक्ति पाबि सकैत अछि।कारण ई अछि कि एकर हवासँ मनकेँ शक्ति बढ़ैत अछि।मन अगर मजबूत हुए त’ काल सेहो परास्त भ’ जाइत छैक। यैह कारण अछि कि जखन श्रीराम वनवासक लेल निकलल छलाह और प्रयाग राजमें भारद्वाज ॠषिकेँ आश्रममें एला ,तखन जे गाछक पूजा भेल ओ बड़क गाछ ही छल।यैह ‘अक्षयवट’ बड़क गाछ अछि ,जकरा आइयो आस्थाकेँ गाछ मानल जाइत छैक। वटवृक्षमें त्रिदेवक निवास छनि।एहि गाछक छालमें साक्षात विष्णु, जड़िमें ब्रह्मा और शाखामें देवाधिदेव महादेवक वास होइत छनि।ज्येष्ठ मासकेँ अमावस्यासँ पहिने त्रयोदशी तिथिसँ एहि गाछक पूजनक आशय सेहो त्रिदेवकेँ पूजन मानल जा सकैत अछि।आध्यात्मिक ग्रंथमें दैहिक-दैविक व भौतिक तापसँ मुक्तिकेँ लेल एहि गाछक सानिध्य में साधना केनाइ तैं श्रेष्ठ मानल गेल अछि, कियैकि बड़क गाछक शाखाकेँ नींचा दिस झुकल आशीर्वादकेँ मुद्रामें रहैत अछि।यैह शाखाकेँ स्पर्श सावित्रीकेँ बल प्रदान केने छलनि और मृत पतकेँ जीवित करय, पिताकेँ आँखिक रौशनी लौटाबय तथा पुत्रवती होइकेँ वरदान हुनका प्राप्त भेलनि।सावित्री आ सत्यवानक जीवनगाथासँ ई व्रत जुड़ल हुएबाक कारणे अहिबातक लेल महत्वपूर्ण मानल गेल अछि।हमर सभक लोकाचारमें कतेक एहेन पाबैन और तिहार अछि जे हमरा जीबैकेँ सीख दैत अछि।हमरा प्रकृतिसँ स्नेह और प्रेम केनाइ सिखबैत अछि।एहि धरती पर जीवन तखने संभव अछि जखन तक धरती पर हरियर-हरियर गाछ बिरीछ अछि।एहि कोरोनाकालमें सबसँ बेसी मृत्यु ऑक्सीजनकेँ कमीसँ भेल छल।जीवनकेँ लेल सबसँ महत्वपूर्ण अछि हवा।हवा बिना हम एक क्षण जीवित नहिं रहब। तहिना ई लोकपर्व अछि बरसाइतकेँ व्रत जे हमरा प्रकृतिसँ प्रेम केनाइ सिखबैत अछि।ताहि दुवारे वटवृक्ष के महत्व बेसी छैक। जेना कि अहि कथासँ हमरा सभके सीख भेटैत अछि कि ई पाबैन हर परिस्थितिमें अपन जीवनसाथीकेँ संग देबयकेँ संदेश दैत अछि।पतिव्रता स्त्रीमें एतेक ताकत होइत छैक कि ओ यमराजसँ अपन पतिकेँ प्राण वापस आनि सकैत छथि।साउस-ससुरकेँ सेवा और पत्नी धर्मकेँ सीख एहि पाबैनसँ भेटैत छैक। जय मिथिला जय जानकी
आभा झा ( गाजियाबाद )


text:
रजनीश शेखर, सहरसा। अक्टुबर १५, २०१५. मैथिली जिन्दाबाद!!
सहरसा विधानसभा क्षेत्र सँ मिथिलावादक उपस्थिति दर्ज करैत आइ अखिल भारतीय मिथिला पार्टी उम्मीदवार निर्मल नेताजी नामांकन देलनि ।
समर्थक गण संग मिथिला जिन्दाबाद, मैथिली जिन्दाबाद केर नारा संग हुजूम सहरसा समाहरणालय पहुँचि मिथिला राज्य केर सपनाकेँ उजागर करैत एकर आवश्यकता पर बल देलनि ।
हरदम हँसैत-मुस्कुराइत रहय बला व्यक्तित्व निर्मल जी आइओ हँसि रहल छलाह । जीत हारक आकलन होइत रहत, मुदा एतबा तय अछि जे सहरसाक प्रांगणमे मिथिला राज्य केर मुद्दा गरमा रहल अछि।
विदित हो जे मिथिलाक हृदयविन्दु कहियो दरिभंगा आ मधुबनी कहाएत छल, लेकिन मिथिलाक मध्य सँ कोसीक अविरल निर्मल धारा आब मिथिलाक हृदयकेन्द्र सहरसा मे स्थापित कय देलक अछि। विगत केर समय मे निरंतर सहरसा मे मैथिली भाषा, संस्कृति आ पहिचानक विशेषताक रक्षा संग बिहारी राजसत्ताक उपेक्षा विरुद्ध अनेकानेक जागृतिमूलक कार्यक्रम करैत आबि रहल अछि जाहि सँ अभियानी लोकनि एकर नामकरण तक ‘क्रान्तिभूमि सहरसा’ सँ करय लगला अछि।
काल्हि स्वतंत्र उम्मीदवार विमलकान्त झा द्वारा मिथिला राज्य केर नारा बुलंद करैत नामांकन कराओल गेल छल आर आइ निर्मल झा द्वारा नामांकन करायल गेल अछि। सहरसा जिला प्रशासन मे ई शब्द गुंजायमान होएत देखि चर्चाक केन्द्र मे मिथिला राज्य आयब अपने आप मे गर्वक विषय छैक।


text:
आलेख
– प्रकाश कमती
बिहार सरकार होइ या केंद्र सरकार आय धैर ई दुनु के सौतेला व्यवहार आ राजनितिक षड्यंत्रक प्रभाव सँ मिथिला केर दयनीय स्थिति रहल अइछ।
(1.) अशोक पेपर मील दरभंगा –
अहि पेपर मील में 1200 सँ अधिक कर्मचारी आ मजदूरक गुजर बसर चलैत छल जेकरा साल 1982 में बंद कय देल गेल। अहि पेपर मील के पेपर के गुणवत्ताक लोहा पूरा देश मानैत छल। बहुत बेर किछु नेता सब अपन चुनावी भाषण में अहि सन्दर्भ के अपन एजेंडा बता चुनाव जितलक मुदा स्थिति जस के तस। एखन धैर अहि मील के 95 टका मशीनरी पार्ट पुर्जा सही आ कार्य योग्य अइछ लेकिन अहि पार्ट पुर्जा के बाहर खोलि खोलि क बेचक अलावा राजनेता सबहक किछु एजेंडा नै छैन्ह।
(2) लोहट चीनी मील-
सम्पूर्ण देश के 40 टका चीनी केर उत्पादन केवल मिथिला सँ होइत छल मुदा एखन पूरा बिहार सँ केवल 4 टका उत्पादन होइत अईछ, कारण समक्ष अइछ। लोहट चीनी मील, रैयाम चीनी मील आ सकरी चीनी मील सब के राजद सरकार के कार्यकाल में बंद कय देल गेल। लोहट चीनी मील में एखन धैर साढ़े 4 हजार बोरा चीनी के भंडारण सुरक्षित अईछ। ओहि ठामक सुरक्षाकर्मी यादव जी केर कहब छैन्ह जे आबै बला एकसाल बाद हम रिटायर भ जायब मुदा हमर वेतन 1992 के बाद एखन धैर नै भेटल। कर्मचारी लोकनिक 8 करोड़ सँ बेसी वेतन बकाया छैन्ह।
(3) जूट व धागा मील पंडौल – सब उपर्युक्त दयनीयता केर शिकार भेल बंद पड़ल अईछ।
एखन धैर जौं कोनो नव कारखाना या विकासक पहल बिहार में भेल त केवल मगध क्षेत्र में। चाहे NTPC के बिजली योजना होइ जे मोकामा में स्थापित कैल गेल या कोयला क्षेत्रक योजना जे गया में चलि गेल। चाहे कोनो शिक्षण संस्थान होई जेना नालंदा यूनिवर्सिटी या एम्स एहन नव युगक भड़ल पुरल अस्पताल सब केवल गंगा पार मगध के भेटल आ मिथिला अपेक्षित रहल। सब नेता केवल अपन घोषणा पात्र में अहि सब मुद्दा के समेटैत छैथ मुदा वचन के सत्यापित केनाय कर्तव्य नै बुझैत छैथ चाहे बीजेपी के नरेंद्र मोदी होईथ या जदयू के नितीश कुमार, लालू के त चर्चे नै करि। ताहि लेल आब मतदान करैत काल एकबेर आत्ममंथन जरूर करब, आत्मचिंतन जरूर करब। उपर्युक्त मुद्दा आ राजनितिक राक्षस केर कारण मिथिला सँ पलायन आ प्रवास करैक लेल हम सब मजबूर छी।


text:
१९८७ क्रिकेट विश्वकप
१९८७ क्रिकेट विश्वकप (आधिकारिक रुपमे रिलायन्स विश्वकप) क्रिकेट विश्वकप प्रतियोगिताक चारिम क्रिकेट विश्वकप छल । ई प्रतियोगिता ८ अक्टुबर सँ ८ नवम्बर धरि भारत तथा पाकिस्तानमे आयोजन भेल छल । ई टुर्नामेन्ट रिलायन्स कम्पनीद्वारा प्रायोजित छल । प्रतियोगितामे कूल ८ टिम सहभागी छल । म्याच ६० ओभरक बदला ५० ओभरक खेलाएल गेल छल (वर्तमान नियम अनुसार) । ई प्रतियोगितामे सेहो म्यान अफ द सिरिजक व्यवस्था नै कएल गेल छल । ई प्रतियोगिताक रोमाञ्चक फाइनल खेलमे अस्ट्रेलिया इङ्गल्याण्डके ७ रन सँ हराबैत उपाधि जितने छल । आयोजक राष्ट्र भारत तथा पाकिस्तान दुनू प्रतियोगिताक सेमी फाइनलधरि पहुँचल छल तहिने २ बेरक उपाधि विजेता वेस्ट इन्डिज समूह चरण सँ बाहर भेल छल ।[१]
स्वरूप[सम्पादन करी]
टुर्नामेन्टमे टिमसभके २ समूहमे विभाजन कएल गेल छल जाहिमे प्रत्येक टिम दोसर टिम सँ खेल खेलकि छल । दुई उत्कृष्ट टिम सेमीफाइनलक लेल प्रत्येक समूह सँ अगाडी जाकि नियम छल । सेमीफाइनलक विजेता फाइनल खेलक लेल सक्षम होवाक नियम छल ।
सहभागी राष्ट्र[सम्पादन करी]
आइसिसीद्वारा सातटा सहभागी राष्ट्रके टेस्ट क्रिकेटमान्यता प्रदान कएलाक कारण ओसभ प्रतियोगिताक लेल स्वत: छनौट भेल छल तहिने १ टा टिमक लेल १९८६ क आइसिसी ट्रफी विजेताके प्रदान कएल गेल छल । जकर उपाधि जित जिम्बाब्वे एहि विश्वकपक लेल छनौट भेल छल । ओ आइसिसी ट्रफी १९८६ क फाइनलमे नेदरल्याण्डके नाटकीय रुपमे हरेनाए छल ।
म्याच खेलिने स्थान[सम्पादन करी]
समूह चरण[सम्पादन करी]
समुह A[सम्पादन करी]
समुह B[सम्पादन करी]
- टिप्पणी १: ई म्याच १२ तारिकमे होवाक तय छल मुदा बर्षासँ म्याच प्रभावित भेलाबाद म्याच दोसर दिन कराएल गेल छल ।
- टिप्पणी २: श्रीलंकाक इनिङ्गमे बर्षासँ म्याच प्रभावित भेलाबाद; नतिजाके ४५ ओभरमे २६७ बनाएल गेल छल ।
नक् आउट चरण[सम्पादन करी]
सेमी फाइनल[सम्पादन करी]
१९८७ क्रिकेट विश्वकपक पहिलो सेमीफाइनल खेल अस्ट्रेलिया तथा पाकिस्तान बीच आ दोसर सेमीफाइनल खेल इङ्गल्याण्ड तथा भारत बीच खेलल गेल छल । पहिल सेमीफाइनल खेलमे अस्ट्रेलिया पाकिस्तानके १८ रन सँ हरेनाए छल तहिने दोसर सेमीफाइनलमे इङ्गल्याण्ड भारतके ३५ रनसँ हराबैत फाइनलक यात्रा तय केनए छल ।
फाइनल[सम्पादन करी]
तथ्याङ्क[सम्पादन करी]
सन्दर्भ सामग्रीसभ[सम्पादन करी]
- ↑ "The gracious Mr Walsh", ESPNcricinfo, ५ अप्रैल २०११।


text:
मिथिला प्रकृतिपूजक संस्कृति रहल अछि। ई इलाका शाक्त साम्प्रादाय क इलाका रहल अछि। जे साम्प्रदाय सबसे पहिने महिलाक महत्व कए चिन्हलक आओर उपासना क अधिकार टा नहि बल्कि पुरोहित क काज मे सेहो महिला क सहभागिता शामिल केलक । सनातन हो, बौद्ध हो वा फेर जैन, मिथिलाक महिला सब ठाम अपन एकटा खास महत्व रखैत छथि। हम आम तौर पर सीता, गार्गी, आओर मैत्री क चर्च करैत छलहूँ, मुदा ठेरिका, मल्लिनाथा आओर बौद्ध धर्म वा जैन धर्म मे मिथिलानी कए नजरअंदाज कए दैत छी। एना नहि अछि, जैन धर्मांवली क 19म तीर्थंकर मिथिला क बेटी छलीह। बौद्ध धर्म मे सेहो मिथिलाक कईकटा बेटी अपन महत्वपूर्ण जगह बनेलीह। जतय धरि सनातन धर्म क सवाल अछि न्याय, धर्म आ साहित्य आदि विषय पर मिथिलाक बेटी क अपन एकटा अलग नजरिया हमेशा देखबा लेल भेटैत अछि । मिथिलाक राजनीतिक वजूद मे सेहो मिथिलानी क योगदान महत्वपूर्ण अछि। एक स बेसी बेर महिलानी मिथिला क सिंहासन पर बैसि चुकल छथि। इसमाद मिथिलाक महिला पर एकटा पूरा श्रृंखला अहाँक सोझा राखय जा रहल अछि। एक माह धरि हम अहाँ कए मिथिलाक ओ तमाम महिला क संबंध मे बतायब जे धर्म, राजनीति आओर समाज क निर्माण, विकास मे महत्वपूर्ण भूमिका निभौने छथि। हम ओ महिला क बारे मे अहाँ कए जानकारी देब जे नहि खाली मिथिला बल्कि विश्व स्तर पर अपन नाम स्थापित केलथि आओर धार्मिक, सामाजिक और राजनीतिक दिशा कए नब ठेकान देलथि।प्रस्तुत अछि एहि इसमाद क शोध संपादक सुनील कुमार झाक एहि श्रृंखला क खास प्रस्तुति। ई जे एकटा मिथिलानी छलीह – समदिया
वसिट्ठी थेरी
मिथिला क दलित परिवार मे जनमल वसिट्ठी थेरी एकटा बौद्ध विदुषी छलीह । भगवान बुद्ध संघ मे जातिवाद वा लिंग भेद कए कोनो स्थान नहि देलाह । हुनकर दृष्टि मे सभी गोटे समान छलाह, भगवान बुद्ध चुल्लवग्ग मे स्पष्ट कहने छलथि -‘ हे! भिक्षू! जाहि प्रकारे महानदी, महासमुद्र मे मिलकए अपन पहिल नाम गोत्र कए छोड़ि दैत अछि,अर्थात महासमुद्र क नामे स प्रसिद्ध होएत अछि, एहिना भिक्षू क सेहो कोनो जाति नहि होएत अछि ! तथागत द्वारा बतलाओल गेल धर्म-विनय मे प्रव्रजित भकए वसिट्ठी थेरी सेहो पूर्वक नाम गोत्र कए छोड़ि नब नाम धारण केलथि । दीक्षा लकए वसिट्ठी थेरी सब बिसैर गेलीह जे हुनकर अमुक वर्ण छल अमुक वंश छल ।‘ ओना दीक्षा स पूर्व परिवार बला सब हुनकर अपनहि समाजक लड़का स बियाह करा देने छल । एकटा पुत्र भेल, मुदा बहुत कम उम्र मे गुजैर गेल । एहिक बाद वसिट्ठी दुख स पागल भए गेलीह । तखन बुद्ध वसिट्ठी थेरी कए नीति आओर सिद्धांत क दीक्षा देलथि । एहिक बाद वसिट्ठी अराहन बन गेलीह । महिला विद्यालाभ कए विदुषी सेहे बनि सकैत अछि । वसिट्ठी एकर उदाहरण अछि । शिक्षा ग्रहण करबाक बाद वसिट्ठी भ्रमण करैत धर्म आओर दर्शनक विषय मे विद्वान स शास्त्रार्थ करैत रहलीह । वसिट्ठी थेरी स बुद्ध क विषय मे जानिकए सुजाता थेरी सेहो हुनका स भेंट करबा मिथिला एलीह आओर बौद्ध कए स्वीकार केलीह। एहिक तेसरे दिन सुजाता सेहो अराहन बनि गेलीह ।


text:
२४ अगस्त २०१९. मैथिली जिन्दाबाद!!
कहल जाइत छैक जे अहाँ अपन सर्वोत्तम लगानी करू, परिणाम सेहो सर्वोत्तम जरूर भेटत। बिल्कुल यैह बात सच भऽ रहल अछि मधुबनी रेलवे स्टेशन पर मिथिला पेन्टिंग सँ सजायल गेल देवाल आर तदोपरान्त देश-विदेश मे पसैर रहल एकर नाम सँ।
क्राफ्टवाला नाम सँ एहि तरहक सकारात्मक कार्य करबाक लेल मिथिला पेन्टिंग केर विभिन्न कलाकार लोकनि केँ समुचित प्रेरणा देनिहार राकेश कुमार झा होइथ या फेर तत्कालीन समस्तीपुर रेल मंडलक डीआरएम – ई सुझ-बुझ जिनका सब में एलनि आर जाहि कोनो हिसाब सँ एकत्रित भावनाक संग ई महत्वपूर्ण कार्य कयलनि, करबेलनि – आइ देश-विदेश सब तैर नाम कमा रहल अछि। आइ मधुबनी रेलवे स्टेशन पर कयल गेल ई प्रेरणास्पद कार्य केर अनुकरण करैत देशक कतेको रास रेल तथा रेलवे स्टेशन सहित बिहारक राजधानी पटना तक मे जहाँ-तहाँ मिथिला पेन्टिंग सँ साज-सज्जा कयल गेल अछि। मधुबनी रेलवे स्टेशन केँ देशक स्वच्छ स्टेशन केर पुरस्कार आ प्रतिष्ठा सेहो भेटल। हालहि एहि पर आधारित एकटा डकुमेन्ट्री फिल्म केँ सेहो पुरस्कृत कयल गेल अछि।
बीच मे एकटा विवाद सेहो बड जोर-सोर सँ प्रचारित भेल जाहि मे कहल गेल छल जे कलाकार सभ केँ कोनो तरहक भत्ता-सुविधाक भुगतानी नहि करायल जा सकल, नहिये कलाकार सब केँ देल गेल एकटा पैघ आश्वासन जे गिनीज बुक अफ वर्ल्ड रेकर्ड मे एकरा शामिल कयल जायत, सेहो पूरा नहि कयल जा सकल छल। एहि सन्दर्भ राष्ट्रीय-अन्तर्राष्ट्रीय मीडिया मे पर्यन्त कतेको तरहक समाचार सब प्रकाशित भेल रहय। डीआरएम आर के जैन सहित विभिन्न कलाकार आ क्राफ्टवाला आदिक बीच एक तरहक घमर्थन सँ सोशल मीडिया सेहो दलमलित भेल छल। मुदा आब ओहि अथक परिश्रम केर सुन्दर-सुन्दर परिणाम सब सोझाँ प्रकट होमय लागल अछि। एखन शुभ समाचार ई अछि जे गोल्डेन बुक अफ वर्ल्ड रेकर्ड (अमेरिका) द्वारा मधुबनी स्टेशन पर कयल गेल महान प्रयास केँ ‘लार्जेस्ट ओपन मिथिला आर्ट गैलरी’ केर नाम सँ अलंकृत-सम्मानित कयल जायत।
पुनः क्राफ्टवला समूह संग सदाशयता देखबैत एइऔन मार्केट रिसर्च प्रा. लि. तथा बामदेव योगा साइंस एन्ड रिसर्च सेन्टर केर संयुक्त प्रयास सँ गोल्डेन बुक अफ वर्ल्ड रेकर्ड द्वारा ई सम्मान आगामी २७ सितम्बर केँ मधुबनी मे हस्तान्तरित कयल जायत। बामदेव योगाक संचालक तथा हालहि अटल मिथिला सम्मान सँ विभूषित व्यक्तित्व योगाचार्य रवि व्योम कहलनि जे एहि अवसर पर राज्यक मुख्यमंत्री नीतीश कुमार केँ प्रमुख अतिथिक तौर पर आमंत्रित कयल गेलनि अछि जे विश्व परिधि मे बिहार राज्यक युएसपीक रूप मे मिथिला पेन्टिंग लेल काफी उदार सेहो छथि आर सौराठ मे मिथिला चित्रकला प्रशिक्षण संस्थान केर शुरुआत सेहो कयलनि अछि। गोल्डेन बुक ऑफ रिकॉर्ड केर प्रतिनिधि एहि सँ पहिने दुइ बेर आधिकारिक रूप सँ स्थल निरीक्षण कार्य कय केँ जा चुकल छथि, आर अन्ततः बिहार केर नाम एक विश्व कीर्त्तिमान Largest Open Mithila Art Gallery केर नाम सँ स्थापित होयत। आगामी २७ सितम्बर २०१९ केँ वर्ल्ड रिकॉर्ड बुक केर प्रमुख प्रतिनिधि लोकनि अमेरिका सँ मधुबनी एबाक निश्चित भेल अछि, जतत उपस्थित जनसमूह केर मध्य वर्ल्ड रिकॉर्ड केर प्रमाणपत्र कलाकार लोकनि केँ संग-संग पूरे बिहार केर मुखिया होयबाक नाते समस्त मिथिलावासीक दिश सँ अपेक्षा नीतीश कुमार जी सँ रखैत मिथिला पेटिंग केर वर्ल्ड रिकॉर्ड केर सर्टिफिकेट जे कि गोल्डेन बुक ऑफ वर्ल्ड रिकॉर्ड केर एशिया प्रमुख द्वारा मधुबनी मे देल जायत से हुनकहि करकमल सँ ग्रहण करबाक अनुरोध पत्र लिखल गेल अछि।
श्री व्योम एहि अवसर पर भारत आ नेपाल केर अनेकों गणमान्य आ खासकय मैथिली-मिथिला लेल बहुचर्चित व्यक्तित्व सभ केँ आमंत्रित करबाक बात सेहो जानकारी देलनि अछि।


text:
ज्यायसी चेत्कर्मणस्ते मता बुद्धिर्जनार्दन।
तत्किं कर्मणि घोरे मां नियोजयसि केशव॥ (१)
भावार्थ : अर्जुन कहलखिन – हे जनार्दन! हे केशव! जखन अहाँ निष्काम-कर्म मार्ग केर अपेक्षा ज्ञान-मार्ग केँ श्रेष्ठ कहैत छी तखन फेर हमरा एहि भयंकर कर्म (युद्ध) मे कियैक लगाबय चाहैत छी? (१)
तदेकं वद निश्चित्य येन श्रेयोऽहमाप्नुयाम् ॥ (२)
भावार्थ : अहाँ अनेको अर्थ निकलयवला शब्द सँ हमर बुद्धि केँ मानू जे मोहित कय रहल छी, अत: एहि मे सँ हमरा लेल जो एकमात्र श्रेयस्कर हो वैह टा कृपा करैत निश्चय-पूर्वक हमरा बताउ, जाहि सँ ओहि श्रेय केँ प्राप्त कय सकी। (२)
लोकेऽस्मिन्द्विविधा निष्ठा पुरा प्रोक्ता मयानघ ।
ज्ञानयोगेन साङ्ख्यानां कर्मयोगेन योगिनाम् ॥ (३)
भावार्थ : श्रीभगवान् कहलनि – सुनू निष्पाप अर्जुन! एहि संसार मे आत्म-साक्षात्कार केर दुइ तरहक विधि पहिले सेहो हमरा द्वारा कहल गेल अछि, ज्ञानी सब लेल ज्ञान-मार्ग (सांख्य-योग) और योगी सब लेल निष्काम कर्म-मार्ग (भक्ति-योग) नियत अछि। (३)
न च सन्न्यसनादेव सिद्धिं समधिगच्छति ॥ (४)
भावार्थ : मनुष्य नहि तऽ बिना कर्म केने कर्म-बन्धन सँ मुक्त भऽ सकैत छैक आर नहिये कर्म केर त्याग (संन्यास) मात्र सँ सफ़लता (सिद्धि) केँ प्राप्त भऽ सकैत अछि। (४)
कार्यते ह्यवशः कर्म सर्वः प्रकृतिजैर्गुणैः ॥ (५)
भावार्थ : कोनो मनुष्य कोनो समय मे क्षणिक समयो लेल कर्म केने बिना नहि रहि सकैत अछि कियैक तँ प्रत्येक मनुष्य प्रकृति सँ उत्पन्न गुण द्वारा विवश भऽ कय कर्म करैत अछि। (५)
इन्द्रियार्थान्विमूढात्मा मिथ्याचारः स उच्यते ॥ (६)
भावार्थ : जे मनुष्य कर्म-इन्द्रिय केँ वश मे तऽ करैत अछि मुदा मन सँ इन्द्रिय केर विषय केँ चिन्तन करैत रहैत अछि, एहेन मूर्ख जीव मिथ्याचारी कहाइत अछि। (६)
कर्मेन्द्रियैः कर्मयोगमसक्तः स विशिष्यते ॥ (७)
भावार्थ : हे अर्जुन! जे मनुष्य मन केर द्वारा इन्द्रिय केँ वश मे करबाक प्रयत्न करैत अछि और बिना कोनो आसक्ति केर कर्म-योग (निष्काम कर्म-योग) केर आचरण करैत अछि, वैह सब मनुष्य मे अति-उत्तम मनुष्य अछि। (७)
शरीरयात्रापि च ते न प्रसिद्धयेदकर्मणः ॥ (८)
भावार्थ : हे अर्जुन! अहाँ अपन नियत कर्तव्य-कर्म करू कियैक तऽ कर्म नहि करबाक अपेक्षा कर्म करब श्रेष्ठ अछि, कर्म नहि करबा सँ तऽ अहाँक ई जीवन-यात्रा सेहो सफ़ल नहि भऽ सकैत अछि। (८)


text:
२ मार्च २०२०। मैथिली जिन्दाबाद!!
मैथिली भाषाक पढाई लेल विधान परिषद् मे कार्यस्थगन प्रस्ताव
आइ दिनांक २ मार्च २०२० केँ बिहार विधान परिषद् सदस्य द्वय मदन मोहन झा व प्रेम चन्द्र मिश्रा द्वारा संयुक्त रूप सँ विधान परिषदक सभापतिक समक्ष मैथिलीक अनिवार्य विषयक रूप मे पढाई करेबाक स्कूली पाठ्यक्रम नहि होयबाक बात केँ दुर्भाग्यपूर्ण कहैत कार्यस्थगन प्रस्ताव देल गेल अछि।
प्रस्ताव मे ईहो कहल गेल अछि जे भारत मे आजादीक बाद सँ लगातार पढाई कराओल जायवला भाषा मैथिली विगत डेढ दशक सँ अनिवार्य विषयक रूप मे हंटायल गेल अछि। संविधानक आठम अनुसूची मे दर्ज रहितो मैथिली संग अपनहि मूल राज्य मे उपेक्षाक विरूद्ध आवाज उठबैत उपरोक्त मांग राखल गेल अछि।
पड़ोसी राज्य झारखंड आ दिल्ली पर्यन्त मे मैथिली भाषा प्रति राज्य केर लचीला रुख आ सम्मानक जिकिर करैत प्रस्ताव मे भारतीय कांग्रेस पार्टीक वरिष्ठ नेताद्वय सह विधान परिषद् सदस्य द्वारा मैथिलीक उपेक्षा विरूद्ध सरकारक ध्यानाकर्षण करायल गेल अछि।
एहि प्रस्ताव मे महत्वपूर्ण सन्दर्भक तौर पर भारतक संविधान मे सूचीकृत अन्य समस्त भाषा मे पढाई करायल जेबाक अनिवार्यताक तर्क सेहो देल गेल अछि। मैथिली भाषाक पढाई, मैथिली पढेनिहार शिक्षकक नियुक्ति तथा पुस्तकक छपाई पर्यन्त बिहार मे कतेको वर्ष सँ बंद होयबाक दयनीयता प्रति सरकारक ध्यानाकर्षण सेहो कराओल गेल अछि।
सरकारक नियत प्रति सवाल ठाढ करैत कहल गेल अछि जे बिहार मे आर सब भाषा प्रति सरकार काज करबैत अछि लेकिन मैथिली प्रति विद्वेषपूर्ण व्यवहार करैत अछि, एहि सँ कतेको प्रकारक सवाल ठाढ करैत अछि। उठायल गेल मुद्दा केँ जनहित सँ जुड़ल महत्वपूर्ण मुद्दा कहैत एहि तरफ सरकारक ध्यानाकर्षण कराओल गेल अछि। प्रस्ताव मे स्पष्ट कयल गेल अछि जे कांग्रेसक सरकारक समय मे एतय मैथिलीक पढाई करेबाक संग-संग भाषाक सर्वांगीण विकास लेल मैथिली अकादमीक स्थापना सेहो करायल गेल छल।
एहि तरहें प्रस्तावनाक माध्यम सँ नेताद्वयक संयुक्त हस्ताक्षरित प्रस्तावना पत्र मार्फत सदनक अन्य सम्पूर्ण विषय केँ स्थगित कय एहि जनसरोकारक महत्वपूर्ण विषय पर चर्चाक मांग कयल गेल अछि।


text:
रोजा पार्क्स
रोजा लुइस म्याक्काउली पार्क्स (४ फरवरी, १९१३ - २४ अक्टूबर, २००५) नागरिक अधिकार आन्दोलनमे एकटा अमेरिकी कार्यकर्ता छल, जेकरा मोन्टगोमेरी बस बहिष्कारमे हुनकर महत्वपूर्ण भूमिका के लेल सेहो पहिचानल जाइत अछि। यूनाइटेड स्टेट्स कांग्रेस हुनका "नागरिक अधिकार कऽ पहिल महिला" आओर "स्वतन्त्रता आन्दोलन के माँ" सेहो मानल जाइत अछि।
१ दिसम्बर, १९५५ मे, मोन्टगोमेरी, अलबामामे, गोर लोगसभसँ भरि गेल बसमे "रङ्गीन खण्ड" मे बैसल पार्क्स के ड्राइवर जेम्स एफ ब्ल्याक आदेश देलक जे एकटा गोर यात्री के लेल अपन सीट छोडि दियौ मुद्दा ओ रोजा आदेश के अस्वीकार करि देलक। पार्क्स बस बहिष्कार कऽ विरोध करए वाला पहिल व्यक्ति नै छल, मुद्दा नेशनल एसोसिएशन फोर द एडवांसमेन्ट अफ कलर्ड पीपल (एनएएसीपी) के माननाए छल जे ओ अलबामा बहिष्कार कानूनसभके उल्लंघन करए के लेल नागरिक अवज्ञा के लेल गिरफ्तारी के बाद अदालत के चुनौती के माध्यमसँ देखए के लेल सभसँ बढियाँ उम्मीदवार छल। समुदायमे पार्क्सक प्रमुखता आओर विवादास्पद व्यक्ति बनए के हुनकर इच्छा काला समुदाय के एक वर्ष के लेल मोन्टगोमेरी बससभक बहिष्कार के लेल प्रेरित केलक, जे आन्दोलन के बाद के नागरिक अधिकारसभक आन्दोलनक पहिल प्रमुख प्रत्यक्ष अभियान छल। ओकर मामिला राज्यक अदालतसभमे फसि गेल, मुद्दा संघीय माउन्टगोमेरी बस मुकदमा ब्राउनर वी गेल नोभेम्बर १९५६ मे सफल रहल।


text: पटना । राज्य सरकार आखिरकार विश्वविद्यालय मे छात्र संघ क चुनाव करेबाक निर्देश द देलक। जानकारीक अनुसार अगिला सत्र स छात्र संघ चुनाव भ सकत। पटना विश्वविद्यालय मे 1984 आ शेष विश्वविद्यालय मे 1980 क बाद चुनाव नहि भेल अछि। मुख्यमंत्री नीतीश कुमार कई बेर चुनाव करेबाक गप कहने छलाह मुदा ठोस कार्रवाई नहि होइत छल। चुनाव करेबाक सरकार क निर्देश, मुख्यमंत्री क आश्वासन क कड़ी कहल जा सकैत अछि। शिक्षा मंत्री पीके शाही क अनुसार सरकार चुनाव करेबा लेल सबटा विश्वविद्यालय स कहि देलक अछि। शिक्षा विभाग क संयुक्त सचिव जितेंद्र कुमार एहि संबंध मे कुलसचिव सब कए एकटा पत्र लिखलथि अछि जाहि मे कहल गेल अछि जे विश्वविद्यालय, छात्र संघ क चुनाव करेबा लेल आब स्वतंत्र अछि। इ चुनाव बिहार विश्वविद्यालय अधिनियम 1976 आ पटना विश्वविद्यालय अधिनियम 1976 क धारा 43 आ 44 क तहत होएत। सरकारक एहि पत्र क बाद डा.भीमराव अंबेडकर बिहार विश्वविद्यालय चुनाव क तैयारी शुरू क देलक अछि। कुलपति डा. विमल कुमार कहला अछि जे अगिला सत्र मे लिंगदोह कमेटी क आधार पर छात्र संघ चुनाव होएत। कुलसचिव स कहल गेल अछि जे विद्यार्थी सब कए परिसर मे सेमिनार- बैसार करबा लेल मंजूरी द देल जाए।


text:
२५ जुलाई २०२१, मैथिली जिन्दाबाद!!
– आभा झा
अपन आवाज आर हुनर सँ पूरा देश- दुनिया में पहचान बना चुकल लोकगायिका मिथिला के आन-बान आर शान मैथिली ठाकुर सोशल मीडिया पर पिछला किछ समय सँ काफी चर्चा में छथि। शास्त्रीय संगीत, मिथिला आर अन्य लोकभाषा के जानल-मानल गायिका मैथिली ठाकुर देश के पहिल पंक्ति के शास्त्रीय गायक के टोली में शामिल भऽ गेल छथि।
आकाशवाणी मैथिली ठाकुर के संग एहेन अनुबंध केने अछि जकरा तहत मैथिली के द्वारा गायल शास्त्रीय संगीत के 99 वर्ष तक प्रसारित कयल जायत। ई एक कीर्तिमान अछि कि एतेक कम उम्र के कोनो गायिका सँ आकाशवाणी के दिस सँ आइ तक एहेन कोनो अनुबंध नहिं भेल छल।
मैथिली ठाकुर के जन्म 25 जुलाई 2000 कऽ बिहार के मधुबनी जिला में स्थित बेनीपट्टी में एक ब्राह्मण परिवार में भेलनि। हुनकर पिता पंडित रमेश ठाकुर, जे अपन क्षेत्र में लोकप्रिय संगीतकार छलाह, आर माता भारती ठाकुर, एक गृहिणी। हुनकर छोट भाइ केर नाम ऋषभ आर अयाची ठाकुर छन्हि, ओहो सब अपन पैघ बहिन के संगीत यात्रा केर अनुसरण करैत छथि, ऋषभ तबला बजा कऽ आ अयाची गायन में मैथिली केँ संग दैत छथिन।
मैथिली ठाकुर के बचपने सँ संगीत सँ लगाव छलनि। हिनकर बाबा सेहो धार्मिक छलखिन आर हुनको संगीत सँ लगाव छल। ओ अक्सर राम जी आर सीता जी के भजन गबैत छलखिन, हिनकर बाबा राम जी आर सीता जी के भक्त छलखिन ताहि दुवारे हिनकर बाबा हुनकर नाम मैथिली रखलखिन।
मैथिली ठाकुर अपन पिता सँ संगीत सीखने छथि। अपन बेटी के क्षमता के महसूस करैत आर बेसी अवसर प्राप्त करय लेल, रमेश ठाकुर अपने शास्त्रीय संगीत, हारमोनियम आर तबला में प्रशिक्षित केने छलखिन।
मैथिली ठाकुर के संगीत यात्रा 2011 में शुरू भेलनि जखन ओ ‘जी टीवी’ में लिटिल चैंप्स रियलिटी शो में देखाइ देलीह, हालाँकि ओ पहिने सेहो कतेक स्थानीय कार्यक्रम में देखाइ दैत छलीह। मुदा अहि रियलिटी शो के माध्यम सँ हुनका पहचान भेटलनि। चारि वर्ष बाद ओ एक रियलिटी शो, इंडियन आइडल जूनियर, जे सोनी टीवी में प्रसारित भेल छल ताहि मे भाग लेलीह। मुदा ओ रियलिटी शो ‘राइजिंग स्टार’ के माध्यम सँ एक सनसनी बनि गेली, जाहि में शो रनर अप के रूप में छलीह। शो के शुरूआती दौर सँ ही मैथिली ठाकुर केँ लोकक बीच बेसी लोकप्रियता छलनि। जे दिन प्रतिदिन बढ़ैत जा रहल छलनि।
मैथिली ठाकुर अपन छोट भाई ॠषभ आर अयाची के संग देखल जाइत छलीह। 2019 में मैथिली आर हुनकर दुनु भाइ केँ चुनाव आयोग द्वारा मधुबनी के ब्रांड एंबेसडर बनाओल गेलनि। 2017 में राइजिंग स्टार में आडिशन देली आर रनर अप चुनल गेली। एकर बाद ओ बहुत रास शो केलनि। हिनकर एकटा यू ट्यूब चैनल सेहो छैन मैथिली ठाकुर के नाम सँ अहाँ हिनकर लेटेस्ट वीडियो आर गाना के देख आर सुनि सकैत छी। कतेक एल्बम में सेहो काज केने छथि जेना रब्बा हिनकर प्रसिद्ध एल्बम अछि।


text:
महिषी मे उग्रतारा महोत्सव 14, 15 और 16 अक्टूबर केँ
अमित आनन्द, महिषीधाम, सहरसा। २८ अक्टुबर, २०१५। मैथिली जिन्दाबाद!!
पर्यटन विभाग द्वारा आयोजित महिषी मे त्रि-दिवसीय उग्रतारा सांस्कृतिक महोत्सव केर भव्य आयोजन होयत
जिलाधिकारी सहरसा केर अध्यक्षता मे जिलाक वरीय अधिकारीगण और महोत्सव सँ जुड़ल सदस्य लोकनिक पहिल प्रारम्भिक बैसार जिलाधिकारीक संग आइ संपन्न भेल।
जिलाधिकारी द्वारा महोत्सव स्थल तक पहुँचबाक बाट और महिषी चौक सँ उग्रतारा मंदिर धरि सड़क केर सम्बन्धित एजेंसी केँ अविलम्ब दुरुस्त करबाक आदेश देल गेल। संगहो मंदिर परिसर मे अवस्थित हाई मास्क केँ चालु करबाक सेहो आदेश देल गेल।
महोत्सव आयोजन सँ सम्बंधित पूर्ण बैठक ऐगला तीन दिनक बाद होयबाक बात कहल गेल अछि। महिषी मे आयोजित उग्रतारा सांस्कृतिक महोत्सवकेर केर आयोजन लेल पहिल आधिकारिक बैसार जिलाधिकारी श्री विनोद सिंह गुंजियाल (IAS 2007) केर अध्यक्षता मे बस कनि देर पहिने संपन्न भेल अछि। जिलाधिकारी एहि महोत्सव लेल बड बेसी उत्साहित बुझा पड़ला। मीटिंग प्रारंभ होयबा सं पहिने महिषी मे मुख्य आयोजन स्थल केर अपने सँ विजिट कय आयल छलाह। आजुक बैसार सँ पहिने ओ एकर पृष्ठभूमि केर बारे मे विस्तृत जानकारी लेलैन।
आय सँ तीन दिन केर बाद पुनः विस्तृत बैठक होयत। जिलाक सब अधिकारी केँ ओ स्पष्ट निर्देश देलैन जे एहि महोत्सव केर सफलता सब अधिकारी केर परम कर्तव्य अछि।


text:
अखिलेश कुमार मिश्रा।
सभ सँ पहिले बुझु जे बरियाती शब्द कें अर्थ। ई मैथिली के दू शब्द जोड़ि कs बनल अछि। पहिल शब्द वर मतलब दूल्हा, आ दोसर शब्द भेल अरयाती, अरयातनाइ मतलब शुरू के यात्रा में किछु दूरी तक सँग चलनाई। कहक मतलब ई भेल जे वर कें अप्पन गृहस्थ जीवन जीबs जे यात्रा आरंभ केलाह ताहि में किछु दूर तक सँग अर्थात विवाह पूर्ण होबs काल तक सँग देब बाला सभ व्यक्ति बरियाती के श्रेणी में आबै छैथि। चूँकि विवाह स्थल कन्या पक्ष ओतय रहैत अछि आ वर अप्पन घर सँ ओहि स्थल पर पहुँचैत छैथि, तैं एकरा अहाँ वर पक्ष सँ विवाहक साक्षी के रूप में कहि सकै छी।मैंथिल कें विवाह आ हुनकर विवाह के इतिहास कें तs बहुत जानकारी नै अछि मुदा दादी सभ सँ सुनल बात आ अप्पन अनुभव के आधार पर हम विवाह आ बरियाती के समय हिसाबे चारि श्रेणी में बाँटि सकै छी।
पहिल तs जे ऋषि काल सँ चलैत ऎल जाहि में विवाहस्थल पर दुनू तरफ सँ तात्कालिक बुद्धिजीवी आ सामान्य लोक सभ रहैत छलैथि। दुनू पक्ष के बीच किछु शास्त्रार्थ सेहो होइत छल तत्पश्चात हवन आदि के बाद विवाह। भोजन आदि सँभ सामान्य ही होइत छल। फेर समय बदलल आ सभागाछी के दौर आबि गेल। अहि समय में सौराठ सभा (आर जगह सेहो सभा लागैत छल मुदा हमरा सौराठ सभा ही बुझल अछि) में नियत करीब दस बारह दिन लेल मैथिल ब्राम्हण सभक सभा आयोजन होइत छल जे प्रायः जेठ-आषाढ़ महीना में होइत छल। मुहूर्त अनुसार अहि बीच में विवाहक दिन ज्यादा रहैत छल। सौराठ सभा के लेल घर सँ वर अप्पन अभिभावक सँग सभा के प्रवास के लेल बिल्कुल ओहिना निकलैत छलाह जे विवाह कs कs ही लौटता। प्रायः सभक विवाह भs जाइत छल। अहि में बाराती के नाम पर मात्र पाँच सात आदमी होइत छलाह सेहो जे सौराठ गाछी अथवा अगल बगल भेंट गेलाह। एम्हर कन्या पक्ष ओतय सेहो थोड़ बहुत तैयारी रहैत छल। विवाह चूँकि अचानक होइत छल तैं बाराती कें भोजन आ अन्य सभ कें बेसी आडम्बर नै रहैत छल। दोसर दिन हुनका सभ कें बिदाई (पाँचों टूक कपड़ा, अथवा मात्र एक जोड़ धोती), जनेऊ सुपारी आदि सभ दs कs विदा कैल जाइत छल। हां भोजन के समय में हुनका सभ कें डहकन (मैथिलानी सभ कें द्वारा गीत में ही गाडि पढ़नाई) सेहो सुनैल जाइत छल।
सौराठ सभा बन्द भेला सँ विवाह घर -कथा सँ होबs लागल। अहि वर पक्ष आ कन्या पक्ष कें विवाह के तैयारी करs के बेसी समय भेट लगलैन्ह। सादगी के जगह पर दिखाबा आबि गेल। बाराती के संख्या में बहुत बढ़ोतरी भs गेल। हुनकर सभक भोजन में विविधता बढ़ि गेल। विभिन्न व्यंजन सँग मांस-माछ सेहो भेटय लागल। बरियाती सभ आब एक टाइम के कहै तीन तीन समय भोजन डटाबs लागलाह। बरियाती के रहनाइ आ खेनाइ अनुसारे दू तरहक बरियाती भेलाह, एक संझु आ दु संझु। एक संझु में बरियाती विवाह सम्पन्न भेलाक बाद कन्या कें सुहाग दs प्रस्थान कs जाइत छैथि। दु संझु में बरियाती सभ विवाहस्थल पर रुकि जाइ छैथि। स्थिति एहेन जे पुछु जूनि। किछु रतुका भोजन पचाब में कतौ लागल छैथि तs कियो ताश आदि में मनोरंजन करैत रहै छलैन्ह। हुनकर सभक व्यवहार अहि तरहक रहैत छल जे बुझु हिनका सभ कें कन्यापक्षक लोक कें परेशान करक परमिट भेंट गेल छैन्ह। तहन तs कन्या पक्ष के किछु अतिउत्साही युवा सभ हुनको सँग बदला लैत अछि, जेना पाँछा सँ कबछुआ लगा देनाइ। हां, बरियाती सभ कें कपड़ा आदि सँ विदाई के लोप सेहो भs गेल।आबक विवाह तs दिखाबा सँ पूर्णतया भरि गेल अछि। घर कथा, नेट सँ जानकारी आदि ढंग सँ विवाह तय होमय लागल अछि। विवाह में दिखाबा के लेल नाच गाना, डीजे, बैंड आदि भs गेल। बरियाती में आब स्त्री सभ सेहो सम्मिलित होमय लागलीह। मिला जुला कs कहब जे मैथिल सभ दिखाबा के चक्कर में बुझु अप्पन संस्कार छोड़ के कगार पर छैथि, जे उछित नै।


text:
इंदौर:[नुनु झा मैथिल] समस्त मिथिलावासी केँ अपार खुशीक संग सुचना देल जा रहल अछि जे की इंदौरक मैथिल समाज में पहिले ऐगो संस्था,छल मुदा इम्हर आइब कँ आपसी किछु केस केँ ल इंदौर में दुगो मैथिल संस्थाक निर्माण कैल गेल अछि।
नव संस्था बनबैए सs पहिले पुरान संस्था जे विद्यापति परिषद् इंदौरक नाम सs चैल रहल छल। जाही में विगत किछु बरख सs सुचारु रूप स गतिविधि नञि छल ।बस यैह सब कारण सs इंदौर केँ मैथिल सब फेर ऐकटा नव संस्था बनेलैथ । ओर मिथिला मैथिल लेल तन मन धन सs काज करबाक लेल अपन भिरा उठेलैथ ।
अपनेक जनतब दs दी जेँ "नुनु झा मैथिल" जे मिथिला मैथिल केँ प्ररचारक छैथ,ऐतबे नञि सोशल मीडियाक द्वारा कतैको बैर निक बैजाय लिख इंदौर मैथिल समाजक स्वाभिमान जगेबाक कोशिश केला। अंततः कोशिश में सफल रहला। मुदा इंदौर मैथिल समाज में दुगो संस्था भेल ,जाहिमे नव संस्थाक नाम "मैथिल मंच इंदौर" केँ नाम सs शुरू कैल गेल अछि। जाहिके अध्यक्ष उदय कान्तं ठाकुर ओर सचिव श्री मुकेश झा केँ मैथिल मंच इंदौर केँ सब सदस्य केँ सर्वसम्मति सs बनाओल गेल।
#निर्माण #मैथिल संस्था #इंदौर(M.P) #मैथिली समाचार


text:
मधूबनी: बेनपट्टी प्रखंड में अर्द्धनिर्मित सार्वजनिक शौचालय निर्माणक काज केँ पूरा करबाक लँ क एम.एस.यू(MSU)केँ कार्यकर्ता सब प्रखंड कार्यालय केँ बंद करबेने छल।ओहिमें दोसर दिन तीनटा मामला दर्ज भेल अछि। मामला अलग-अलग दर्ज कैल गेल अछि । तीनटा एफ.आई.आर में तीन दर्जन नामित संग 4 दर्जन अज्ञात केँ शामिल कैल गेल अछि।
बीडीओ मनोज कुमार एफआईआर दर्ज करेलैथ आई ।मनोज के आरोप अछि कि बिना कोनो सूचनाक मिथिला स्टुंडेंट युनियन(MSU) केँ विदेश्वरनाथ झा विकासक नेतृत्व में बेनीपट्टी प्रखंडक कार्यालय में 14 नामित सहित 15-20 गोटा आइब केँ सरकारी काम काज में बाधा उत्पन्न केलक। तोड़फोड़ केलक, बीएलओ केँ बैठक केँ सेहो बाधित कs कर्मी सब केँ कार्यालय में रोइक कs रखलक। इम्हर दोसर तरफ एम.एस.यू केँ विदेश्वरनाथ झा विकास सेहो प्रखंड प्रमुख पति राजेश यादव व पांच नामित आदमीक संग 20 गोटाक खिलाफ अनशन पर बैठल कार्यकर्ता केँ संग मारपीट कs भगेबाक, मोबाइल आओर माइक छिन लेबाक लंग तोसक, दरी आदि केँ जरेबाक आरोप लगबैत एफ.आई.आर दर्ज करेलैथ ।
ओतै प्रमुखक पति राजेश यादव सेहो विदेश्वरनाथ झा विकास सहित 12 गोटाक खिलाफ रंगदारी में एक लाख रुपया मांगबाक आओर प्रमुख सोनी देवी केँ संग मारपीट करबाक व अभद्र व्यवहार करबाक लगाबैत एफ.आई.आर दर्ज करेलक । पुलिस निरीक्षक सह थाना प्रभारी हरेराम साह के कहब अनुसार जेँ कि तीनु आवेदनक आलोक में अलग-अलग एफ.आई.आर दर्ज कs आगाक कार्यवाई कैल जा रहल अछि।डीएसपी पुष्कर कुमार बतेलैथ कि सरकारी विधि व्यवस्थाक बिगाड़ैए बला केँ कखनो नञि बख्शल जेत , चाहे कियौ भी रहैथ।
#गुंडा गर्दीक आरोप #msu #मधुबनी #मैथिली समाचार


text:
घटना कs सूचना पर पहुंचल एसएसपी सत्यवीर सिंह, इंस्पेक्टर अजय कुमार झा, एसडीपीओ दिलनवाज अहमद, थानाध्यक्ष राशिद परवेज इलाका में कैंप करि रहल छैथ। डॉग स्क्वॉयड के सेहो बजायल गेल अछि। एक व्यक्ति के पूछताछ के लेल हिरासत में लेबाक के सेहो सूचना अछि।
जानकारी के मुताबिक खंती, हथियार एवं लाठी-डंडा सs लैस अपराधि पाहिले नवीन चौधरी के घर के निशाना बनेलक आर ओतए सs तीस हजार रुपया नगद एवं आभूषण ल गेल। एही के बाद वार्ड-3 की वार्ड सदस्या अर्चना देवी के घर पर हमला क' देलक। बलपूर्वक वार्ड सदस्या के कान कs बाली पांच हजार नगद, चाइर भैर सोनाक' आभूषण सहित लाखों के सम्पैत लूटी लेलक।
एही दौरान दरभंगा व्यवहार न्यायालय के आदेशपाल शिवेश्वर ठाकुर उर्फ कोमल बाबा जागि गेला। अपराधि बम सs हुनका पर हमला करि देलक। जाहिसs हुनकर मौका पर मौत भ गेल। कहल जा रहल अछि कि मृतक अपराधि के चिन्हैत छलाह। सिंहवाड़ा पुलिस शव के कब्जा मे लक पोस्टमार्टम के लेल डीएमसीएच पठा देलक। एसएसपी घटना के जल्द सs जल्द उद्भेदन करे के दावा कैला। एही घटना सs क्षेत्र में दहशत अछि। कटका पंचायत के इतिहास में पाहिले कहियो एहन घटना नै होबाक बात कहल रहल अछि।


text:
पटना। 22 मार्च। बिहार दिवस लेल पटना के गांधी मैदान सजी - धजीके पूरा तरहे तैयार अछि। गांधी मैदान मे आकर्षक नीला रोशनी आओर सजावट बहुत भव्य नजरि आइब रहल अछि। बिहारक स्थापना दिवस पर होमै बला तीन दिवसीय बिहार दिवस समारोह केर शुरुआत भ' गेल अछि। एहि बेर बिहार दिवस के आठम समारोह मे मशहूर प्ले बैक गायिका सुनिधि चौहान अपन गायिकी सँ समा बान्हथिन।
मुख्यमंत्री नीतीश कुमार बिहार दिवस समारोह केर उद्घाटन करता। बिहार सरकार के शिक्षा विभाग दिस सँ अयोजित बिहार दिवस केर उद्घाटन समारोह मे शिक्षा मंत्री अशोक चौधरी सेहो मौजूद रहता। अपने के बता दी मुख्यमंत्री नीतीश कुमार बरख 2010 सँ बिहार दिवस समारोह मनेबाक शुरुआत कएलनि।
एहि बेर शराबबंदी के बाद पहिल बेर आयोजित भ' रहल बिहार दिवस समारोह नशामुक्ति केर थीम पर आधारित अछि। समारोह मे कार्यक्रम केर माध्यम सँ लोग सभक बीच नशामुक्ति केर सनेस पसारल जायत। गांधी मैदान मे बने इंद्रधनुषी द्वार, बड़का बड़का पैवेलियन, सुन्नर सुन्नर स्टॉल व आयोजित होमै बला दोसर कार्यक्रम मे नशामुक्ति केर झलक देखबाक लेल भेटत। ऐहिक अलावा बिहार के शिक्षा म' भ' रहल प्रगति क' सेहो समारोह मे देखाओल जायत। शिक्षा मंत्री अशोक चौधरी कहलनि कि बिहार दिवस समारोह केर शुरुआत मुख्यमंत्री नीतीश कुमार बिहारक वैभव आओर विकास केर यात्रा के दर्शेबाक लेल कएलनि छथि। ई परंपरा के आगू बढ़ाबैत ‘नशा मुक्ति’ क' केन्द्र मे राखैत आठम बिहार दिवस समारोह मनाओल जायत।


text:
दरभंगा। 28 दिसम्बर।[प्रणव कुमार चौधरी] अशोक पेपर मील थानाक पुलिस कैल्हि बुध दिन मध्य विद्यालय आनन्दपुरक पाछू मे नुका क' राखल गेल विदेशी शराब बरामद केलक। थानाध्यक्ष दिलीप पाठक कहलनि कि कैल्हि भोर जखन बच्चा सभ खेलबाक लेल विद्यालय केँ पाछू गेल तँ बच्चा सभ एक बोरा मे शराबक बोतल देखलक।
बच्चा सभ तुरंत ऐहीक सूचना अप्पन विद्यालय केँ शिक्षक सभकेँ देलक। शिक्षक सभ तुरंत ऐहिक जानकारी पुलिस क' देलनि। जाहिक बाद पुलिस उक्त जगह पर पहुंच ओता सँ रॉयल स्टेजक 750 एमएल के 18 बोतल सँ भरल बोरा जब्त केलक। एहि संबंध मे स्थानीय थाना आशोक पेपङ मील मे उत्पाद अधिनियम केर तहत अज्ञात लोग सभक विरुद्ध कांड संख्या 138/17 दर्ज कायल गेल अछि।


text:
राजनीति के बिसात एहन होएत अछि जे बड़का-बड़का धुरंधर के चित्त करि दैत अछि. राजा के एना घेर लेल जाएत अछि जे ओ चाहैत ओहि घेर सं नहि निकैल पाबैत अछि. आओर एहि चाल मे कइटा दोसर लोक मोहरा बनि जाए छथि. एकर नतीजा जनता भुगतैत अछि.
आब अहां देखिऔ रेल बजट आएल. आम बजट आएल. दुनु मे बिहार के संग भेदभाव कएल गेल. उपेक्षा कएल गेल. रेल बजट मे बिहार के एक तरह सं झुनझुना देखा देल गेल. मुदा रेल बजट मे बिहार के अनदेखी के जतय ममता बनर्जी निशाना बनतीह ओतय निशाना पर छथि लालू यादव. आओर कांग्रेस के एहि चाल के अपन नीतीशजी सेहो शह त रहल छथिन्ह. बात होबय चाही छल बिहार के विशेष दर्जा के... पैकेज के... मुदा ओ नहि भs रहल अछि. भs रहल अछि लालू के. एकरा कि कहबय? कि ई बिहारके खिलाफ अभियान अछि ? आओर नीतीश जी अनजाने मे ओकरा बढ़ावा द रहल छथिन्ह ?
ममता बिहार के अनदेखी पर सफाई देबय के उलट लालू के निशाना बनौने छथिन्ह. नीतीश नहि जानैत छथिन्ह जे एहि बहाने ओ अपना के पाछा राखि लालू के आगां लाबि रहल छथिन्ह... जेहि सं लोक के ध्यान हुनका सं हटि जाए. आब अहां देखते छी जे रेलवे के बिहार मे कि हाल अछि कोनो ट्रेन मे लात धरय के जगह नहि. आओर एहन मे आओर रेल के मांग करय के बजाय ओ दोसर बेकार के लड़ाई मे उलझल छथि.
बिहार के नेता कहिआ समझत एहन चाल के ? बात श्वेतपत्र के भ रहल अछि? श्वेतपत्र आबिओ जाएत त कि होएत ? मुदा तखन धरि बिहार के नुकसान भ गेल रहत ? बिहार एहि लड़ाई मे उलझल रहत आओर दोसर राज्य विकास के हिस्सा लैत रहत. जखन होश आएत तखन धरि सभ खत्म भs गेल रहत. हाथ मलय के अलावा कोनो रास्ता नहि रहत.
एकटा गप इहो अछि जे कहिं ई नीतीश के अपन समस्या... विफलता सं ध्यान हटाबय के चाल त नहि छनि. नीतीश जी भने चुनाव जीत गेलाह. मुदा ओ हर फ्रंट पर विफल साबित भ रहला अ. ओतेक दिन के बाद धरातल पर अखन धरि किछ ठोस नहि देखा रहल अछि. दरभंगा सं हमर गाम सोलह किलोमीटर पर अछि आओर हमर गाम सं गुजरय वाला रोड नेपाल के बॉर्डर जयनगर के जोड़ैत अछि मुदा चारि साल सं ई रोड हाइई वे त छोड़ु एकटा खरंजा सं सेहो बदतर अछि. एहि रोड पर बस सं गेलाह पर भगवान के नाम जपय पड़ैत अछि. ई त एकटा उदाहरण अछि. चाहे बाढ़ि होए... सुरक्षा होए... बिजली होए... कारोबार होए... पढ़ाई-लिखाई होए... सभ क्षेत्र मे कोनो खास प्रगति नहि अछि. बस लोक के मन किछ चेंज भेल अछि. ई बात बिहार मे रहय वाला लोक नीक स जानय छथिन्ह. त एहन मे कि नीतीश अपना पर सं ध्यान हटाबय लेल केंद्र के हाथ के कठपुतली बनि गेलाह अ.
अहां सभ अपन विचार दिअ कि सच मे लालू -नीतीश के लड़ाई मे बिहार के नुकसान त नहि भ रहल अछि ?. विकास के मुद्दा सं लोक के ध्यान हटि रहल अछि ? रेल बजट.. आम बजट के अन्याय सं लोक के ध्यान हटाबय लेल ई सभ भ रहल अछि ? कि एहि मे नीतीश कुमार केंद्र के मोहरा बनि गेलाह ? आ नीतीश सरकार अपन कमजोरी सं ध्यान हटाबय लेल एना करि रहल अछि ? अहां अपन विचार जरूर राखब .


text:
ब्रायन क्रान्सटन
ब्रायन ली क्रान्सटन (जन्म मार्च ७, १९५६)[१] एक अमेरिकी कलाकार, पट्कथाकार, निर्देशक तथा निर्माता eछथि । ओ वाल्टर ह्वाइटक चरित्रमे ब्रेकिङ ब्याड, ह्यालक चरित्रमे म्यालकम इन द मिडल तथा डा. टिम वाट्लीक रुपमे साइन्फेल्ड सँ लोकप्रिय बनल छल । ब्रेकिङ ब्याडक निम्ति ओ ४ पटक (२००८, २००९, २०१० र २०१४) ड्रामा सिरिजमे उत्कृष्ट मुख्य अभिनेताक प्राइम टाइम एमी अवार्ड समेत प्राप्त करैल सफल भेल छल । सन् २०११ पछा ब्रेकिङ ब्याडक निर्माताक रुपमे ओ दुई बेरउत्कृष्ट ड्रामा सिरिजल उपाधि प्राप्त केने छल । ब्रेकिङ ब्याड अभिनयसँ ओ सन् २०१४ मे गोल्डेन ग्लोब अवार्ड समेत जितने छल , ओही चरित्रक निम्ति ओ पाँच बेर गोल्डेन ग्लोबक निम्ति मनोनित भेल छल ।[२]
म्यालकोम इन द मिडल मेl हिनकर भुमिकाक निम्ति ओ ३ बेर प्राइम टाइम एमीमा उत्कृष्ट चरित्र अभिनेताक रुपमे मनोनित भेल छल । सन् २०१४ जुनमे ब्रोड्वे नाटक अल द वेमे अपन अभिनयक निम्ति ओ टोनी अवार्ड प्राप्त केने छल । अल द वे सँ बनल टेलिभिजन फिल्ममे ओ अभिनय केने अछि जे २०१६ मे प्रदर्शित भेल छल । सन् २०१५ मे निर्मित ट्रम्बो चलचित्रक लेल क्रान्सटन एकेडेमी अवार्ड उत्कृष्ट अभिनेताक मनोनयनमे छानिएल छल ।
कलाकारिताक यात्रा ओ अपन कलेज सकलावाद प्रारम्भ केने छल । सन् १९८० पुर्वार्द्धमे ओ निरन्तर रुपमे छोट भुमिकासभ तथा विज्ञापनसभमे काम करैल मौका पावने छल । सन् १९९८ मे ओ स्टिभन स्पीलबर्गक सेभिङ प्राइभेट रायन मे अभिनय केने छल ।
सन् १९७७ सँ १९८२ धरी ओ लेखिका मिकी मिडलटन सँग विवाहित छल। सन् १९८९ मे ओ रोबिन डियेरडेनसँग पुन: विवाह केलक। ओसभक बेटी टेलर डियरडेन क्रान्सटनक जन्म सन् १९९४ मे भेल छल ।
करियर[सम्पादन करी]
सन्दर्भ सामग्रीसभ[सम्पादन करी]
- ↑ "Monitor", Entertainment Weekly (1249), Mar ८, २०१३, पृ: २०।
- ↑ "Bryan Cranston", Primetime Emmy Award, Academy of Television Arts & Sciences, अन्तिम पहुँच फरबरी १०, २०१४।
बाह्य जडीसभ[सम्पादन करी]
- Cranston ब्रायन क्रान्सटन ट्विटर पर
- इन्टरनेट चलचित्र भण्डारणमे ब्रायन क्रान्सटन
- आकृति:Rotten-tomatoes-person
- ब्रायन क्रान्सटनको वार्तालाप